hotchpotch/miracl-hf-unified huggingface dataset:
লিশটেনস্টাইন
লিশটেনষ্টাইন () মধ্য ইউরোপের একটি ক্ষুদ্র রাষ্ট্র। এটি পৃথিবীর ক্ষুদ্রতম স্বাধীন রাষ্ট্রগুলির মধ্যে একটি। দেশটির মোট আয়তন মাত্র ১৬০ বর্গকিলোমিটার। ফাডুৎস শহর লিশটেনষ্টাইনের রাজধানী।
মোটামুটি ত্রিভুজাকৃতির ছবির মত সুন্দর রাষ্ট্রটি আল্পস পর্বতমালার অভ্যন্তরে রাইন নদীর উপত্যকার একটি অংশে অবস্থিত। ছোট্ট এই স্থলবেষ্টিত দেশটির উত্তরে ও পূর্বে অস্ট্রিয়া, এবং পশ্চিমে ও দক্ষিণে সুইজারল্যান্ড। সুইজারল্যান্ডের সাথে লিশটেনষ্টাইনের পশ্চিম সীমান্তের পুরোটাই রাইন নদী দ্বারা নির্ধারিত হয়েছে। দক্ষিণের পার্বত্য অঞ্চলে উপত্যকাটি সরু হলেও উত্তরে এটি ধীরে ধীরে প্রসারিত হয়ে উর্বর নিম্নভূমিতে পরিণত হয়েছে। লিশটেনষ্টাইনের প্রায় ৪০% এলাকা রাইন উপত্যকা নিয়ে গঠিত, বাকিটা পর্বতময়। উত্তরের অংশ ওবারলান্ড এবং দক্ষিণের অংশ উন্টারলান্ড নামে পরিচিত।
লিশটেনষ্টাইন একটি রাজপুত্র-রাজ্য (principality), অর্থাৎ একজন রাজপুত্র এলাকাটি শাসন করেন। প্রতিবেশী রাষ্ট্র সুইজারল্যান্ডের মত লিশটেনষ্টাইনও একটি নিরপেক্ষ রাষ্ট্র। রাজ্যটি ১৭১৯ সালে প্রতিষ্ঠিত হয় এবং ১৮০৬ সালের ৬ই আগস্ট এটি স্বাধীনতা লাভ করে। উনিশ শতকে এর অর্থনীতি অস্ট্রো-হাঙ্গেরি সাম্রাজ্যের অন্তর্ভুক্ত করে নেয়া হয়। ১৯১৮ সালে অস্ট্রো-হাঙ্গেরির পতন ঘটলে লিশটেনষ্টাইন সুইজারল্যান্ডের দিকে ঝুঁকে পড়ে। ১৯২১ সালে একটি নতুন সংবিধান প্রণয়ন করা হয় ও জাতীয় মুদ্রা হিসেবে সুইস ফ্রঁ-কে গ্রহণ করা হয়। ১৯২৪ সালে দেশটি সুইজারল্যান্ডের সাথে একটি শুল্ক, অর্থনৈতিক ও মুদ্রা ইউনিয়ন গঠন করে। বর্তমানে দুই দেশের মধ্যে সীমান্ত উন্মুক্ত। সুইস কর্মকর্তারাই অস্ট্রিয়ার সাথে লিশটেনষ্টাইনের সীমান্ত রক্ষা করেন এবং বিদেশে লিশটেনষ্টাইনের প্রতিনিধিত্ব করেন। ১৮৬৮ সাল থেকে লিশটেনষ্টাইনে কোন সামরিক বাহিনী নেই।বিংশ শতাব্দীর মধ্যভাগ পর্যন্তও লিশটেনষ্টাইন ছিল মূলত কৃষকদের একটি জাতি। দেশের সর্বত্র ছোট ছোট গ্রাম ও কৃষি খামার ছড়িয়ে আছে। ২য় বিশ্বযুদ্ধের পর রাজপুত্র ২য় ফ্রান্সিস জোজেফ-এর অধীনে লিশটেনষ্টাইন অত্যন্ত কর্মচঞ্চল অর্থনৈতিক সেবা খাতবিশিষ্ট একটি শিল্পোন্নত, সমৃদ্ধ দেশে পরিণত হয়। করের হার নিম্ন বলে এবং কর্পোরেশনগুলির তদারকি আইন শিথিল বলে এখানে দেশ বিদেশের ৭৫ হাজারেরও বেশি কোম্পানি অফিস খুলেছে, যা লিশটেনষ্টাইনের মোট জনসংখ্যা ৩৩ হাজারের চেয়েও অনেক বেশি। লিশটেনষ্টাইনের বহু ব্যাংক বিদেশী কোম্পানির জন্য বাণিজ্যিক সেবা প্রদান করে থাকে। দেশটি ইউরোপীয় মুক্ত বাণিজ্য চুক্তির অংশীদার (সুইজারল্যান্ডের সাথে বৈসাদৃশ্য লক্ষ্যনীয়) এবং বিশ্বের সবচেয়ে ক্ষুদ্র জার্মানভাষী রাষ্ট্র। ২য় হান্স-আডাম বর্তমানে দেশটির নেতা।
লিশটেনষ্টাইনের কারুকার্যময় ডাকটিকেটগুলি বিশ্ববিখ্যাত। পর্যটকেরা এগুলি সংগ্রহ করতে ভালবাসেন এবং এগুলি লিশটেনষ্টাইনের জাতীয় আয়ের একটি গুরুত্বপূর্ণ উৎস।
লিশ্‌টেনশ্‌টাইন বিশ্বের দ্বিতীয় দ্বি-স্থলবেষ্টিত দেশ। এর পশ্চিমে সুইটজারল্যান্ড ও পুরবে অস্ট্রিয়া।
অ্যাবিয়েটিক অ্যাসিড
অ্যাবিয়েটিক অ্যাসিড (Abietic Acid) পাইন গাছ থেকে প্রাপ্ত রোজিনের প্রধান সক্রিয় উপাদান। এর সংকেত CHO।
অস্বাভাবিক বাষ্প ঘনত্ব
আস্বাভাবিক বাষ্প ঘনত্ব (Abnormal Vapor density) বলতে কোন যৌগের উষ্ণতা বৃদ্ধির সাথে সাথে তার পরীক্ষালব্ধ বাষ্পঘনত্বের গাণিতিক বাষ্পঘনত্বের প্রায় অর্ধেকের কাছাকাছি নেমে আসার ঘটনাকে বোঝায়। অ্যামোনিয়াম ক্লোরাইড, ফসফরাস পেন্টাক্লোরাইডের ক্ষেত্রে এরকম ঘটে।
অপঘর্ষক
অপঘর্ষক (Abrasive) হল অত্যন্ত কঠিন, দুর্গলনীয় বস্তু যা অপেক্ষাকৃত কম কঠিন পদার্থকে ঘষে মসৃণ করা বা বিভিন্ন আকার দান (বা ছিদ্র) করার জন্য ব্যবহৃত হয়। হীরা (হীরকচূর্ণ), ঝামা, বালি ইত্যাদি হল প্রাকৃতিক অপঘর্ষক; সিলিকন কার্বাইড, বোরাজন ইত্যাদি হল কৃত্রিম অপঘর্ষক। আজকাল অর্ধকৃএিম অপঘর্ষক পাওয়া যাচ্ছে।অপঘর্ষক নানা আকারে ব্যবহার করা যায়, যেমন
কাঠমিস্রীরা ব্যবহার করতেও দেখা যায়।
অ্যাবসিসিক অ্যাসিড
অ্যাবসিসিক অ্যাসিড (Abscisic Acid) গাছের এক ধরনের হর্মোন যা পাতা ও ফলের ঝরে পড়ার (Abscision "অ্যাবসিসন") নিয়ন্ত্রক হিসাবে প্রথমে আবিষ্কৃত হয়। তবে এখন ঝরে পড়া ছারাও এর আরো বহু কাজ জানা গেছে, বিশেহ করে জলাভাব বা অন্য যেকোন প্রতিকূল পরিবেশে এই হর্মোন গাছের বাঁচার পক্ষে জরুরি। এর সংকেত C15H20O4।
পরম তাপমাত্রা
পরম তাপমাত্রা (ইংরেজী: Absolute temparature) বলতে বুঝানো হয় এমন একটি তাপমাত্রা যার চাইতে ঠাণ্ডা কোনও কিছু হতে পারে না। এই তাপমাত্রায় যে-কোন গ্যাসের আয়তন গাণিতিকভাবে শূন্য হয়।
পরম শুন্য বা অ্যাবসলিউট জিরো তাপামাত্রা বলতে বোঝানো হয় এমন একটি তাপমাত্রা যার চাইতে ঠাণ্ডা কোনও কিছু হতে পারে না। এটা হল শুন্য কেলভিন , -২৭৩.১৫ ডিগ্রি সেলসিয়াস অথবা -৪৫৯.৬৭ ডিগ্রি ফারেনহাইট। পদার্থবিদ্যার টেক্সটবুক অনুযায়ী আমরা জানি যে তত্ত্বগতভাবে পরম শুন্যের নিচে কোনও তাপমাত্রা থাকা সম্ভব নয়। এটা এমন একটা তাপমাত্রা যেখানে পরমাণু নিজের গতি হারিয়ে ফেলে একেবারেই নিশ্চল হয়ে যায়। আর তাই পরম শুন্য তাপমাত্রায় আসে চরম স্থিতি অর্থাৎ এনট্রপি হয় সর্বনিম্ন। কিন্তু আসলেই কি তাই? গবেষকরা সম্প্রতি এই ধারনাকে ভেঙ্গে দিতে সক্ষম হয়েছেন। জার্মানির ইউনিভার্সিটি অফ মিউনিখ এর কিছু পদার্থবিদ একটি পরীক্ষা চালান যেখানে উচ্চ গতি এবং নিম্ন গতি সম্পন্ন পরমাণু ব্যবহার করে তারা পরম শুন্যের নিচের তাপমাত্রা পেতে সক্ষম হয়েছেন। একে বলা হয় নেগেটিভ টেম্পারেচার সিস্টেম। পাহাড় এবং উপত্যকার উচ্চতার তারতম্যের ধারণা ব্যবহার করে গবেষকরা এই ঘটনাটিকে ব্যাখ্যা করেন। কল্পনা করে দেখুন, শক্তির উচ্চ অবস্থা হলো পাহাড়ের চূড়া এবং নিম্ন অবস্থা হল উপত্যকা, এর মাঝে রয়েছে পাহাড়ের ঢাল যাতে ক্রমশ উপর থেকে নিচে কমতে থাকে শক্তি। চরম শুন্য তাপমাত্রায় একদল নিশ্চল পরমাণু যাদের কোনও শক্তি নেই, তারা থাকে উপত্যকার একেবারেই নিচু স্থানটিতে। তাপমাত্রা চরম শুন্য থেকে বাড়ানো শুরু করলে কিছু পরমাণু হঠাৎ করে খুব বেশি শক্তি গ্রহণ করে আবার কতগুলো পরমাণু কম শক্তি গ্রহণ করে। এমন অবস্থায় দেখা যায়, শক্তির বিচারে পাহাড়ের চূড়া থেকে উপত্যকা পর্যন্ত ছড়িয়ে ছিটিয়ে থাকে পরমাণুগুলো। এমন অবস্থায় পজিটিভ টেম্পারেচার স্কেলে যদি আরও বেশি শক্তি সরবরাহ করা হয় এই সিস্টেমটিতে তাহলে এর এনট্রপি যাবে আরও কমে। পজিটিভ টেম্পারেচার স্কেলে পাহাড়ের চুড়ার চাইতে বেশি পরিমানে পরমাণু থাকে উপত্যকায়। তাই ইউনিভার্সিটি অফ মিউনিখের বিজ্ঞানীরা নেগেটিভ টেম্পারেচার স্কেল নিয়ে আসার জন্য এই অবস্থাটিকে উল্টে দেন অর্থাৎ উচ্চ শক্তির বেশি পরিমাণ পরমাণু স্থাপন করেন পাহাড়ের ওপরে। এর ফলাফলটি হয় অসাধারণ। এই সিস্টেমে যে “থারমোমিটার” তৈরি হয় তার উচ্চ মাত্রা হল অসীম এবং নিম্ন মাত্রা হয় নেগেটিভ অ্যাবসলিউট জিরো। এটা বলাই বাহুল্য যে পৃথিবীতে প্রাকৃতিকভাবে এই তাপমাত্রা পাওয়া সম্ভব নয়। বিজ্ঞানীরা এর জন্য চরম শুন্যের একটু ওপরের তাপমাত্রায় একটি ভ্যাকুয়ামে রাখেন পরমাণুগুলোকে যাদের বেশিরভাগই ছিল কম শক্তি মাত্রায়। এরপর লেজার ব্যবহার করে বেশিরভাগ পরমাণুকে উচ্চ শক্তির দশায় নিয়ে যাওয়া হয়। এভাবেই তৈরি হয় একটি নেগেটিভ টেম্পারেচার সিস্টেম। শুধুমাত্র পরম শুন্যের ধারণা ভাঙতে সক্ষম হয়েছে বলে নয় বরং আবিষ্কারটির রয়েছে আরও ব্যবহার। একে ব্যবহার করা যাবে কোয়ান্টাম পদার্থবিদ্যার সে সব গবেষণা চালাতে যেগুলো সাধারণ তাপমাত্রায় করা সম্ভব নয়। এছাড়া পরমাণু এবং প্রতি-পরমাণু নিয়ে গবেষণায়ও এটি ব্যবহার করা যেতে পারে।
তাপমাত্রার বিভিন্ন প্রকার মাপনী (স্কেল) অনুসারে এর মান:
অন্য ভাবে বলা যায় কেলভিন স্কেলটি তৈরি হয়েছে চরম/ পরম শুন্য তাপমাত্রাকে শুন্য কেলভিন ধরে।
চার্লসের সূত্রে এই ধারনাটির ব্যবহার করা হয়েছে।
জলোচ্ছ্বাস
জলোচ্ছ্বাস এক ধরণের প্রাকৃতিক দূর্যোগ। বিভিন্ন কারণে এ ধরণের প্রাকৃতিক দূর্যোগের সূচনা হতে পারে। সমুদ্রের জল ফুলে ফেঁপে উঠে উপকূলে আঘাত হানাকে জলোচ্ছ্বাস নামে অভিহিত করা হয়। সমুদ্রের জল বিভিন্ন কারণে ফুলে ফেঁপে উঠতে পারে। তবে সবচেয়ে বেশি যে কারণে এটি ঘটে তা হলো ঘূর্ণিঝড় আর সুনামি। সুনামির ক্ষেত্রে সমুদ্রের জল সর্বোচ্চ প্রায় ৬৫ মিটার উঁচু হয়ে উপকূলে আঘাত হানতে পারে।
ম্যানগ্রোভ
ম্যানগ্রোভ (Mangrove) এক বিশেষ ধরণের উদ্ভিদ যা সাধারণত সমুদ্র উপকূলবর্তী অঞ্চলের নোনা বা লবনাক্ত পানিতে জন্মায়।
একশটিরও বেশি গাছ ম্যানগ্রোভ বাস্তুতন্ত্রে জন্মায়। কয়েকটি ম্যানগ্রোভ গাছের উদাহরণঃ সুন্দরী (Heritiera fomes), গরান, গেঁওয়া (Excoecaria agallocha), কেওড়া (Sonneratia apetala) ইত্যাদি।
গঙ্গা-ব্রহ্মপুত্র-মেঘনার বদ্বীপের সুন্দরবন বিশ্বের বৃহত্তম ম্যানগ্রোভ বন। এর নাম সম্ভবত হয়েছে সুন্দরী গাছের নাম থেকে। এটি অন্যান্য ম্যানগ্রোভ জঙ্গলের থেকে বেশী বৈচিত্রপূর্ণ। এর জলা জঙ্গলে যে ১০০টিরও বেশি প্রজাতির গাছ জন্মায় তার মধ্যে অন্ততঃ ২৮টি সত্যিকারের ম্যানগ্রোভ।
এইসব গাছে সাধারণতঃ থাকেঃ
পৃথিবীতে মাত্র ১০ টি ম্যানগ্রোভ বনের আয়তন ৫০০০ এর বেশি। পৃথিবীর সমগ্র ম্যানগ্রোভ বনাঞ্চলের ৪৩ ভাগ ইন্দোনেশিয়া, ব্রাজিল অস্ট্রেলিয়া এবং নাইজারে অবস্থিত এবং ভারত ও বাংলাদেশে অবস্থিত সুন্দরবন বিশ্বে একক বৃহত্তম ম্যানগ্রোভ বন যা ইউনেস্কো ঘোষিত ওয়ার্ল্ড হেরিটেজ সাইট হিসেবে বিশ্বের বুকে পরিচিত করে। এটি প্রাকৃতিক সপ্তাশ্চর্য হিসেবেও মনোনীত হয়।
প্রতিপাদ স্থান
কোন স্থানের ঠিক বিপরীত স্থানকে ঐ স্থানের প্রতিপাদস্থান বলে। অর্থাৎ কোন নির্দিষ্ট স্থান হতে পৃথিবীর কেন্দ্র ভেদ করে যদি কোন সরলরেখা টানা হয় তা পৃথিবীর অপর যে প্রান্তে ভেদ করবে তাকে ১ম স্থানের প্রতিপাদস্থান বলা হবে।
মায়োকার্ডিয়াল ইনফার্কসন
মায়োকার্ডিয়াল ইনফার্কসন বা কথ্য ভাষায় 'হার্ট অ্যাট্যাক" হল হৃৎধমনীর রক্তপ্রবাহে অবরোধের কারণে হৃৎপিণ্ডের দেওয়ালের কোন অংশে হৃৎপেশীর রক্তাভাবজনিত মৃত্যু (ইনফার্কসন)। প্রবল হৃৎযন্ত্রণা (>৩০ মিনিট), কয়েকটি বিশেষ ইসিজি পরিবর্তন, ও কয়েকটি রক্ত পরিক্ষার দ্বারা এই হৃদরোগ নির্ধারন করা হয়। অনেক সময় সাময়িক ব্যাথার পরে রক্তপ্রবাহ পুনরায় ফিরে এলে হৃৎপেশীর সম্পূর্ণ মৃত্যু না হয়ে থাকতে পারে এবং সেক্ষেত্রে তা হার্ট অ্যাট্যাক নয় আঞ্জিনা পেক্টোরিস বা ক্ষণস্থায়ী বক্ষযন্ত্রণা।
মেজবান
মেজবান (ফারসি:میزبان) বাংলাদেশের বৃহত্তর চট্টগ্রাম এলাকার বহুমাত্রিক ঐতিহ্যবাহী একটি ভোজের অনুষ্ঠান। চট্টগ্রামের ভাষায় একে "মেজ্জান" বলা হয়। সাধারণত কারো মৃত্যুর পর কুলখানি, চেহলাম, মৃত্যুবার্ষিকী, শিশুর জন্মের পর আকিকা উপলক্ষে, ধর্মীয় ব্যক্তির মৃত্যুবার্ষিকীতে মেজবানের আয়োজন করা হয়। এছাড়া নির্দিষ্ট উপলক্ষ ছাড়া বা কোনো শুভ ঘটনার জন্যও মেজবান করা হয়।
মেজবান ফারসি শব্দ। এর অর্থ নিমন্ত্রণকর্তা। মেজবানের উৎপত্তির সঠিক সময় নির্ণয় করা যায় না। তবে এই প্রথা সুদীর্ঘকাল ধরে চর্চিত হয়ে আসছে।
বর্তমানের সাথে অতীতের মেজবান অনুষ্ঠানের কিছু পার্থক্য লক্ষ্য করা যায়। পূর্বে মাটিতে চাটাই বিছিয়ে ও মাটির সানকিতে নিমন্ত্রিতদের খাওয়ার ব্যবস্থা করা হত। তবে বর্তমানে টেবিল চেয়ার ও সাধারণভাবে প্রচলিত থালায় খাওয়ার আয়োজন করা হয়।
মেজবানে প্রধানত সাদা ভাত, গরুর মাংস, গরুর পায়ের হাড়ের ঝোল (চট্টগ্রামের ভাষায় "নলা কাজি" বলা হয়) ও বুটের ডাল পরিবেশন করা হয়। কিছু ক্ষেত্রে মাছ ও মুরগির মাংসও পরিবেশন করতে দেখা যায়। মেজবানের গরুর মাংসের স্বাদ এর খ্যাতির কারণ।
অজিতকুমার গুহ
অজিতকুমার গুহ (১৫ই এপ্রিল, ১৯১৪-১২ই নভেম্বর, ১৯৬৯) একজন বাঙালি শিক্ষাবিদ, লেখক ও বুদ্ধিজীবী।
অজিতকুমার কুমিল্লা শহরের সুপারিবাগানে জন্মগ্রহণ করেন। তার পিতার নাম নৃপেন্দ্রমোহন গুহ।
১৯৩০ সালে তিনি কুমিল্লার ঈশ্বর পাঠশালা থেকে ম্যাট্রিক পাস করে কুমিল্লা ভিক্টোরিয়া কলেজ থেকে আই. এ (১৯৩২) ও বি. এ (১৯৩৪)। ১৯৩৬ সালে কলকাতা বিশ্ববিদ্যালয়ে ভর্তি হন এবং সেখান থেকে বাংলায় এম. এ (১৯৩৯) পাস করেন। পরে তিনি বি.টি পরীক্ষায়ও প্রথম শ্রেণীতে প্রথম হয়ে উত্তীর্ণ হন।
১৯৪২ সালে ঢাকা জেলার প্রিয়নাথ হাইস্কুলে শিক্ষকতার মধ্য দিয়ে অজিতকুমার কর্মজীবন শুরু করেন। প্রায় ছয় বছর এই স্কুলে শিক্ষকতা করার পর তিনি ১৯৪৮ সালে জগন্নাথ কলেজ এর বাংলা বিভাগের অধ্যাপক ও পরে বিভাগীয় প্রধান হন। তিনি ১৯৬৮ সালের ৩১ জুলাই এখান থেকে অবসর নেন। এর মধ্যে ১৯৫৭-৫৮ সালে তিনি ঢাকা বিশ্ববিদ্যালয়ের বাংলা বিভাগের খণ্ডকালীন অধ্যাপক ছিলেন। জগন্নাথ কলেজ ছেড়ে তিনি ঢাকার টিচার্স ট্রেনিং কলেজের উপাধ্যক্ষ পদে যোগদান করেন।
অজিতকুমার ১৯৪০-৪২ পর্যন্ত শান্তিনিকেতনে ছিলেন। সে সময় তিনি রবীন্দ্রসাহিত্যে বুৎপত্তিলাভ করেন। পরর্বর্তীকালে এ বিষয়ে তিনি প্রজ্ঞাবান ও মননশীল প্রবন্ধ রচনা করেছিলেন। তিনি রবীন্দ্রনাথের "সঞ্চয়িতা", "সোনার তরী", "গীতাঞ্জলি", "গীতবিতান", কালিদাসের "মেঘদূত" এবং বঙ্কিমের "কৃষ্ণকান্তের উইল" -এর মত গুরুত্বপূর্ণ সাহিত্যগ্রন্থ সম্পাদনা করেন ও এগুলির জন্য মূল্যবান ভূমিকা লেখেন। এছাড়াও সাহিত্য, শিক্ষা ও সংস্কৃতি সম্পর্কে তিনি বহু প্রবন্ধ রচনা করেন।
অজিতকুমার রাজনীতি না করেও সংস্কৃতি চর্চার কারণে পাকিস্তান সরকারের রোষানলে পড়ে দুইবার কারারুদ্ধ হন। ভাষা আন্দোলনে সক্রিয় অংশগ্রহণ করার জন্য ১৯৫২ সালের ২৪ ফেব্রুয়ারি তিনি গ্রেফতার হন। প্রায় দেড় বছর কারাভোগের পর মুক্তি পেয়ে তিনি ১৯৫৪ সালের ৩০শে মে ৯২-ক ধারায় পুনরায় গ্রেফতার হন। এবার তিনি প্রায় এক বছর কারাভোগ করেন।
অজিতকুমার ছিলেন একজন মুক্তচিন্তার মানুষ। এদেশের অসাম্প্রদায়িক ও র্ধর্মনিরপেক্ষ সাহিত্য-সংস্কৃতি চর্চার ধারা নির্মাণে তাঁর অবদান ও সাফল্য অপরিসীম। রবীন্দ্রসাহিত্যের অধ্যাপক এবং সুবক্তা হিসেবে তাঁর খ্যাতি ছিল। অজিতকুমার গুহ চিরকুমার ছিলেন। তিনি ১৯৬৯ সালের ১২ই নভেম্বর কুমিল্লার সুপারিবাগানে মৃত্যুবরণ করেন।তিনি ১২ই নভেম্বর, ১৯৬৯ সালে সুপারিবাগান, কুমিল্লায় মারা যান।
নিজ ক্ষেত্রে অবদানের স্বীকৃতিস্বরূপ ২০১৩ সালে তাঁকে মরণোত্তর একুশে পদক দেয়া হয়।
অজিতকুমার চক্রবর্তী
অজিতকুমার চক্রবর্তী (২০শে আগস্ট, ১৮৮৬-১৯১৮) বাঙালি সাহিত্যিক। ফরিদপুরের মঠবাড়ীতে জন্মগ্রহণ করেন। রবীন্দ্র সাহিত্য অনুবাদ করে ইউরোপে রবীন্দ্রনাথকে পরিচিত করে তোলেন। তিনি একজন দক্ষ অভিনেতা এবং সুকন্ঠ গায়ক হিসেবেও খ্যাতি অর্জন করেন।
অজিতকুমার চক্রবর্তী ১৮৮০ সালের ২০ আগস্ট ফরিদপুর জেলার মঠবাড়ি গ্রামে জন্মগ্রহণ করেন। তাঁর পিতা শ্রীচরণ চক্রবর্তী ও মাতা সুশীলা দেবী।১৩২৫ সনের ১৪ পৌষ তাঁর মৃত্যু হয়।
অজিত দত্ত
অজিত কুমার দত্ত (জন্ম: ২৩ সেপ্টেম্বর, ১৯০৭ - মৃত্যু: ৩০শে ডিসেম্বর, ১৯৭৯) বাঙালি সাহিত্যিক এবং অধ্যাপক।
অজিত দত্ত ১৯০৭ সালের ২০ নভেম্বর ঢাকার বিক্রমপুরে (বর্তমান মুন্সিগঞ্জ জেলা) এক অভিজাত পরিবারে জন্মগ্রহণ করেন। মাত্র চার বছর বয়সে তার পিতা অতুলকুমার দত্ত মারা যান। তার মা হেমালিনী দেবী ছিলেন সাহিত্য অনুরাগী।
১৯২৪ সালে ঢাকার কিশোরীলাল জুবিলী স্কুল থেকে অজিত দত্ত প্রবেশিকা পরীক্ষায় পাস করেন এবং জগন্নাথ কলেজে বর্তমান জগন্নাথ বিশ্ববিদ্যালয় ভর্তি হন। উচ্চ মাধ্যমিক পাস করে ১৯২৬ সালে তিনি কলকাতা চলে যান এবং বিদ্যাসাগর কলেজে ইংরেজি বিষয়ে অনার্সে ভর্তি হন। কিন্তু কিছুদিনের মধ্যেই তার বড় ভাই মারা গেলো ঢাকায় ফিরে আসেন এবং ঢাকা বিশ্ববিদ্যালয়ে বাংলা ও সংস্কৃত বিভাগে ভর্তি হন। অজিত দত্ত ঢাকা বিশ্ববিদ্যালয় থেকে ১৯২৮ সালে বি.এ এবং ১৯৩০ সালে এম.এ পরীক্ষায় প্রথম শ্রেণিতে প্রথম স্থান অধিকার করেন।
অজিত দত্ত ঢাকা বিশ্ববিদ্যালয়ে একটি অস্থায়ী পদে যোগদান করে তার কর্মজীবন শুরু করেন। কিছুদিন পরেই তিনি কলকাতায় রিপন স্কুলে শিক্ষকতা শুরু করেন। ১৯৩৪ সালে স্কুল ছেড়ে তিনি রিপন কলেজে যোগদান করেন। ১৯৩৬ সালে রিপন কলেজ ছেড়ে দিয়ে ইন্ডিয়ান টি মার্কেট এক্সপানশন বোর্ডে এসিস্ট্যান্ট পাবলিসিটি অফিসার পদে যোগ দেন এবং সেখানে তিনি ১০ বছর চাকরি করেন। এখানে পদোন্নতি না হওয়ায় চাকরি ছেড়ে ক্যালকাটা ন্যাশনাল ব্যাংকের অধিকর্তা শচীন ভট্টাচার্যের ১২/১৪টি কনসার্নের পাবলিসিটি অফিসার হন। এখানেও ১০ বছর চাকরি করে ১৯৫৬ সালের ২১শে আগস্ট তিনি যাদবপুর বিশ্ববিদ্যালয়ের বাংলা বিভাগের অধ্যাপনায় যোগদান করেন। ১৯৭১ সালের ১২ ফেব্রুয়ারি তিনি বিভাগীয় প্রধান হিসেবে এ বিশ্ববিদ্যালয় থেকে অবসর নেন।
১৯৩০ সালে অজিত দত্তের প্রথম কাব্যগ্রন্থ "কুসুমের মাস" প্রকাশিত হয়। তিনি ছিলেন বুদ্ধদেব বসু সতীর্থ। তিনি বুদ্ধদেব বসুর সাথে যৌথভাবে প্রগতি নামের একটি পত্রিকা সম্পাদনা করেন। পরে "কল্লোল সাহিত্য গোষ্ঠী" তে যোগ দেন। অজিত দত্ত নিয়মিত "কল্লোল" পত্রিকায় লেখালেখি করতেন, তিরিশের দশকে "কল্লোল" অন্যতম জনপ্রিয় বাংলা সাহিত্য পত্রিকা। ১৯৪৬ সালে তার "নষ্ট চাঁদ" প্রকাশের পরের বছর দেশ পত্রিকায়" রৈবত ছন্দ" নামে ধারাবাহিকভাবে তার "মন পবনের নাও" প্রকাশিত হয়। অজিত দত্ত সমসাময়িক বাংলা কবিতা, ছন্দ চিন্তা, রবীন্দ্র বিষয়ক ভাবনা, বিভিন্ন কবি সাহিত্যিকের রচনার মূল্যায়ন, শিল্পসাহিত্য ভাবনা এবং শিশুসাহিত্য সম্পর্কিত ৫০টি প্রবন্ধ লেখেন। বুদ্ধদেব বসু সম্পাদিত জনপ্রিয় সাহিত্য পত্রিকা "কবিতা" গোড়াপত্তনেও অজিত দত্তের উল্লেখযোগ্য ভূমিকা রয়েছে।
অজিত দত্তের প্রকাশিত গ্রন্থ,
১৯৭৯ সালে ৩০ ডিসেম্বর তিনি তার কলকাতার ২০ রাসবিহাতী এভিনিউ এর বাড়িতে পরলোক গমন করেন।
১৯৭৯
৩ সেপ্টেম্বর
১৯৭৯ গ্রেগরীয় বর্ষপঞ্জীর একটি সাধারণ বছর।
২৫ জুলাই - ১৯৭৯ খ্রীস্টাব্দের এই দিনে জার্মানির কান শহরে ফিলিস্তিনী সংগঠন আল সায়েকের তৎকালীন মহাসচিব যাহির মোহসেন, ইহুদিবাদী ইসরাইলের গুপ্তচর সংস্থা মোসাদের অনুচরদের হাতে নিহত হন।
অজিতেশ বন্দ্যোপাধ্যায়
অজিতেশ বন্দোপাধ্যায় (সেপ্টেম্বর ৩০, ১৯৩৩- অক্টোবর ১৪, ১৯৮৩) বাঙালি নাট্যকার, নাট্য পরিচালক এবং অভিনেতা।
অজিতেশ বন্দ্যোপাধ্যায় মানভূম জেলার রোপো গ্রামে জন্মগ্রহণ করে। ১৯৫৭ সালে কলকাতার মনীন্দ্রনাথ কলেজ থেকে ইংরেজি ভাষায় অনার্স সহ পাশ করেছিলেন। ঐ বছরেই ভারতীয় গননাট্য সংঘে যোগ দিয়েছিলেন তিনি।
ছাত্রজীবন থেকে তিনি নাটক রচনা ও অভিনয়ে আগ্রহী ছিলেন। ১৯৫০ থেকে ৫৪-এই পাঁচ বছরে ৯টি নাটকে নির্দেশনা ও অভিনয় সূত্রে যুক্ত ছিলেন। ১৯৫৪ তে লিখেছেন মৌলিক পূর্ণাঙ্গ নাটক 'সংঘাত'। ২ বছর পরে ভারতীয় গণনাট্য সংঘে যোগ দেন। এই সংঘে ১৫টি নাটকে অংশ নেন তিনি। ১৯৬০ সালে ২৯ শে জুন প্রতিষ্ঠা করেন 'নান্দীকার'। প্রায় ৪০টি নাটকে নির্দেশক বা অভিনয় অথবা উভয় ক্ষেত্রে অংশগ্রহণ করেন। "তিন পয়সার পালা" নাটকে নির্দেশনা ওসঙ্গীত পরিচালনার জন্য তিনি সুনাম অর্জন করেন। "সেতু বন্ধন", "সওদাগরের নৌকা" তার রচিত নাটক। ৯ সেপ্টেম্বর ১৯৭৭ এ "নান্দীমুখ" নামে নামে এক নতুন নাট্যগোষ্ঠী প্রতিষ্ঠা করেন। এদের বিখ্যাত নাটক "পাপপুণ্য"।
অজিতেশ ১৯৬৫ সালে ছুটি চলচ্চিত্রে প্রথম অভিনয় করেন। বাংলা ও হিন্দি মিলিয়ে মোট ৬৩টি চলচ্চিত্রে অভিনয় করেন। তপন সিংহ পরিচালিত হাটে বাজারে সিনেমায় অভিনয় করে সকলের নজর কাড়েন অজিতেশ বন্দ্যোপাধ্যায়।
অজিতেশ ১৩ অক্টোবর, ১৯৮৩ সালে কলকাতায় মারা যান। তিনি আকস্মিকভাবে মারাা যান।
১৮৭৩
১৮৭৩ হল একটি সাধারণ বছর। গ্রেগরীয় বর্ষপঞ্জী অনুসারে বছরটি বুধবার দিয়ে এবং জুলীয় বর্ষপঞ্জীতে তার সোমবার দিয়ে শুরু হয়। এটি সাধারণ যুগ ও অ্যানো ডমিনির ১৮৭৩তম বছর, দ্বিতীয় সহস্রাব্দের ৮৭৩তম বছর, উনবিংশ শতাব্দীর ৭৩তম বছর এবং ১৮৭০-এর দশকের ৪র্থ বছর।
বোরো ধান
বোরো ধান বা বাসন্তিক ধান বাংলাদেশের ধানের একটি জাত। উৎপাদনের সময়ের উপর নির্ভর করে ধানের প্রধান যে তিনটি শ্রেণিভেদ করা হয়, বোরো তাদের অন্যতম। বোরোর মৌসুম শুরু হয় আমনের মৌসুম শেষ হবার পরে। ধান রোপণ শুরু হয় বাংলা কার্তিক (অক্টোবর-নভেম্বর) মাস থেকে এবং ধান কাটা চলে বাংলা বৈশাখ জ্যৈষ্ঠ(এপ্রিল-জুন) মাস পর্যন্ত। হেমন্তকালের শুরু থেকে গ্রীষ্মকালের মাঝামাঝি পর্যন্ত এই ধানের সময় চলে এবং এই ধানের মূল ফলন বসন্তকালে হয় বলে একে বাসন্তিক ধান বলেও ডাকা হয়। বোরো ধান যে সময়ে জন্মায় সে সময়ে বৃষ্টিপাত সাধারণত: কম হয়। তাই বোরো ধান সেচের উপরে বহুলাংশে নির্ভরশীল।
মাথাপিছু আয়
মাথাপিছু আয় বলতে কোন দেশের মোট আয়কে জনপ্রতি ভাগ করে দিলে যা হয়, তাকে বোঝায়| জনগনের সর্বমোট ব্যক্তিগত আয়কে মোট জনসংখ্যা দিয়ে ভাগ করলে মাথাপিছু আয় পাওয়া যায়| সাধারণতঃ মাথাপিছু আয়কে "টাকা প্রতিবছর" এককে প্রকাশ করা হয়|
মাথাপিছু জিডিপির (পারচেজিং পাওয়ার প্যারিটি অনুযায়ী) ভিত্তিতে শীর্ষে অবস্থানকারী দশটি এবং সর্বনিম্ন অবস্থানে অবস্থিত দেশের তালিকা :
"উৎস: Monetary Fund, ওয়ার্ল্ড ইকোনোমিক আউটলুক ডাটাবেজ, এপ্রিল ২০০৬
গোল্ডম্যান স্যাক্‌স
গোল্ডম্যান স্যাক্‌স গ্রুপ, ইনকর্পোরেটেড বা গোল্ডম্যান স্যাক্‌স পৃথিবীর অভিজাত বিনিয়োগ ব্যাংকগুলির একটি।
১৭৫৭
১৭৫৭ গ্রেগরিয়ান বর্ষপঞ্জীর একটি সাধারণ বছর যা শনিবার দিয়ে শুরু হয়েছে।
১৮৫৭
১৮৫৭ গ্রেগরিয়ান বর্ষপঞ্জীর একটি সাধারণ বছর যা বৃহস্পতিবার দিয়ে শুরু হয়েছে।
সিপাহী বিদ্রোহ ১৮৫৭
১৭৭০
১৭৭০ গ্রেগরিয়ান বর্ষপঞ্জীর একটি সাধারণ বছর যা সোমবার দিয়ে শুরু হয়েছে।
১৯৯৭
১৯৯৭ গ্রেগরীয় বর্ষপঞ্জীর একটি সাধারণ বছর যা বুধবার দিয়ে শুরু হয়েছে।
১৯৮০
১৯৮০ গ্রেগরীয় বর্ষপঞ্জীর একটি সাধারণ বছর যা মঙ্গলবার দিয়ে শুরু হয়েছে।
২০০২
২০০২ গ্রেগরীয় বর্ষপঞ্জীর একটি সাধারণ বছর যা মঙ্গলবার দিয়ে শুরু হয়েছে।
জিয়াউর রহমান (দাবাড়ু)
জিয়াউর রহমান (জন্ম ১৯৭৪) একজন গ্র্যান্ডমাস্টার খেতাব বিজয়ী বাংলাদেশী দাবাড়ু। তিনি বাংলাদেশি দাবাড়ুদের মধ্যে সর্বোচ্চ ফিদে রেটিং অর্জন করেছিলেন (২৫৭০, অক্টোবর ২০০৫)।
জিয়া গভর্নমেন্ট ল্যাবরেটরি হাই স্কুল থেকে এসএসসি পাশ করেন। পরবর্তিতে তিনি ঢাকা বিশ্ববিদ্যালয় থেকে স্নাতক হন। তিনি ১৯৯৩ সালে ইন্টারন্যাশনাল মাস্টার ও ২০০২ সালে গ্র্যান্ডমাস্টার খেতাব অর্জন করেন।
রিফাত বিন সাত্তার
রিফাত বিন সাত্তার (জন্ম জুলাই ২৫, ১৯৭৪) গ্র্যান্ডমাস্টার খেতাব বিজয়ী বাংলাদেশী দাবাড়ু। তিনি দাবায় বাংলাদেশের তৃতীয় গ্র্যান্ডমাস্টার।
রিফাত আন্তর্জাতিক মাস্টার খেতাব পান ১৯৯৩ সালেই। তবে আন্তর্জাতিক গ্র্যান্ডমাস্টার খেতাব অর্জন করেন ২০০৬ সালে যখন তাঁর ফিদে রেটিং ২৫০০ অতিক্রম করে। তাঁর অর্জন করা তিনটি নর্মই ঢাকায় অনুষ্ঠিত দাবা প্রতিযোগিতায় অর্জিত। রিফাতের আগে দাবায় আন্তর্জাতিক গ্র্যান্ডমাস্টার খেতাব পেয়েছিলেন নিয়াজ মোর্শেদ ও জিয়াউর রহমান।
আর্দাবিল প্রদেশ
আর্দাবিল (ফার্সি: استان اردبیل "ওস্তনে অ্যার্‌দ্যাবীল্‌") ইরানের একটি প্রদেশ। এটি দেশটির উত্তর-পশ্চিম অঞ্চলে অবস্থিত। ২০১৪ সালে এটিকে ইরানের ৩ নম্বর প্রশাসনিক অঞ্চলের অন্তর্ভুক্ত করা হয়। আজারবাইজান রাষ্ট্র এবং ইরানের প্রদেশ পূর্ব আজারবাইজান, জানজান, এবং গিলনের সাথে এর সীমান্ত আছে। এর রাজধানীর নামও আর্দাবিল। ১৯৯৩ সালে পূর্ব আজারবাইজান প্রদেশের পূর্ব অংশ এবং গিলন প্রদেশের উত্তর অংশ নিয়ে এই প্রদেশটি গঠন করা হয়। এই প্রদেশের উত্তর-পূর্ব অংশ তালিশ অঞ্চলের দক্ষিণাঞ্চল গঠন করেছে।
আর্দাবিল প্রদেশটি সবুজ ও অরণ্যময়। সাবালন পর্বতমালা এর অন্যতম ভৌগলিক আকর্ষণ। প্রদেশের জলবায়ু খুবই শীতল। গ্রীষ্মে এটি পর্যটকদের কাছে জনপ্রিয়। এখানে আরও আছে বহু উষ্ণ প্রস্রবণ ও প্রাকৃতিক সৌন্দর্যময় দৃশ্যাবলি।
আজারবাইজানি ভাষা প্রদেশটির প্রধান ভাষা। এখানে তাতি ও তালিশ ভাষাতেও কথা বলা হয়।
বুশেহর প্রদেশ
বুশেহর (, "Ostān-e Būshehr") ইরানের একটি প্রদেশ। এটি দেশটির দক্ষিণ অঞ্চলে অবস্থিত। দক্ষিণে পারস্য উপসাগরে প্রদেশটির দীর্ঘ উপকূল রয়েছে। বান্দার-এ-বুশেহর প্রদেশটির রাজধানী। প্রদেশটিতে সাতটি শাহ্‌রেস্তান আছে: বুশেহর, দাশ্‌তি, দায়লাম, কাংগান, গেনাভেহ এবং তাঙ্গেস্তান। ২০০৫ সালের প্রদেশটিতে ৮ লক্ষেরও বেশি অধিবাসী ছিল। ইরানের ৫ অঞ্চল বিভক্তিকরণে এই প্রদেশটি ২য় অঞ্চলে স্থান পায়।
বান্দার আব্বাসের পর বুশেহর শহর ইরানের ২য় বৃহত্তম সমুদ্র বন্দর।
বুশেহরে ইরানের প্রথম নিউক্লীয় বিক্রিয়কটি স্থাপিত হয়। এটির ডিজাইনে ছিল জার্মান সিমেন্স কোম্পানি এবং নির্মাণকাজের দায়িত্বে ছিল রুশ প্রকৌশলীরা।
প্রাদেশিক রাজধানীর ২৭০ কিলোমিটার দক্ষিণে আসালুইয়েহ-তে ইরানের একটি গুরুত্বপূর্ণ শিল্প অঞ্চল অবস্থিত। এই শিল্প অঞ্চলের ঠিক সাথেই রয়েছে বিশ্বের বৃহত্তম প্রাকৃতিক গ্যাস ক্ষেত্র, যার নাম দক্ষিণ পার্স গ্যাসক্ষেত্র। এই শিল্প অঞ্চলে প্রায় ৭০,০০০ বিদেশী প্রকৌশলী ও কারিগর বর্তমানে বিভিন্ন কর্মকাণ্ডে নিয়োজিত আছেন। ইরানী সরকার এটিতে কোটি কোটি ডলার বিনিয়োগ করেছে।
চাহর-মাহাল ও বাখতেয়রি প্রদেশ
চাহর-মাহাল ও বাখতেয়রি প্রদেশ () ইরানের ৩০টি প্রদেশের একটি। এটি দেশটির দক্ষিণ-পশ্চিম অংশে অবস্থিত। এর রাজধানীর নাম শাহ্‌রেকোর্দ। প্রদেশটির আয়তন ১৬,৩২২ বর্গকিলোমিটার এবং জনসংখ্যা প্রায় ৯ লক্ষ (২০১১ সালের প্রাক্কলন অনুযায়ী)। প্রদেশটিকে ২০১৪ সালে ইরানের ২ নম্বর প্রশাসনিক অঞ্চলের অন্তর্গত করা হয়।
লুর বংশোদ্ভূত বাখতিয়ারি জাতির সাথে প্রদেশটির ইতিহাস জড়িত। এছাড়াও এখানে চাহার মাহালি নামের আরেকটি জাতিও বাস করে। এই দুই জাতির নামেই প্রদেশটির নামকরণ করা হয়েছে। এদের সামাজিক রীতিনীতিতে প্রচুর মিল আছে। এখানকার লোকেরা ইরানের সেরা সৈন্য ও অশ্বারোহী বলে সুবিদিত। এরা নিজস্ব ধরনের পালোয়ানি কুস্তি করতেও পছন্দ করে, যার নাম জাঙ্গি।
পূর্ব আজারবাইজন প্রদেশ
পূর্ব আজারবাইজন () ইরানের ৩০টি প্রদেশের একটি। প্রদেশটি ইরানের উত্তর-পশ্চিম প্রান্তে অবস্থিত। আর্মেনিয়া ও আজারবাইজানের সাথে এর সীমান্ত আছে। এছাড়াও ইরানের আর্দাবিল, পশ্চিম আজারবাইজান ও জানজান প্রদেশের সাথে এর সীমান্ত আছে। এই প্রদেশের রাজধানী শহর তাব্রিজ। এটি মূলত পাহাড়ি অঞ্চল। ৩৭২২ মিটার উঁচু সাহান্দ সর্বোচ্চ পর্বত। এখানকার অন্যতম প্রধান সাংস্কৃতিক বৈশিষ্ট্য এখানকার ভাষা, যার নাম আজেরি ভাষা। আজেরি ভাষাভাষীরা নিজস্ব ঐতিহ্য পালন করে থাকে। পূর্ব আজারবাইজানে ইরানের প্রায় ৩৫% কার্পেট প্রস্তুত হয়, এবং ইরান থেকে রপ্তানিকৃত গালিচার ৭০% এখানেই তৈরি হয়। তাব্রিজের গালিচা জগদ্বিখ্যাত। এছাড়া খনিজ সম্পদে সমৃদ্ধ অঞ্চলটিতে একশতেরও বেশি খনি আছে।
এসফাহন প্রদেশ
এসফাহন প্রদেশ () ইরানের ৩০টি প্রদেশের একটি। এটি ইরানের মধ্যভাগে অবস্থিত। এর প্রাদেশিক রাজধানী এসফাহন শহর।
ফর্স প্রদেশ
ফর্স () ইরানের ৩০টি প্রদেশের একটি। এটি দেশের দক্ষিণাংশে অবস্থিত। এর আয়তন ১,২২,৪০০ বর্গকিলোমিটার। এখানে প্রায় অর্ধ কোটি লোকের বাস।
ফর্স প্রদেশ পারসিক জাতির লোকদের আদি মাতৃভূমি।
গিলন প্রদেশ
গিলন প্রদেশ () ইরানের ৩০টি প্রদেশের একটি। এটি কাস্পিয়ান সাগরের তীরে, মাজান্দারান প্রদেশের পশ্চিমে, আর্দাবিল প্রদেশের পূর্বে এবং জানজান ও কাজভিন প্রদেশের উত্তরে অবস্থিত।
এই প্রদেশের উত্তর অংশ দক্ষিণ তালিশ এলাকা ধারণ করেছে। রাশ্‌ত শহর প্রদেশের রাজধানী। বান্দারে আনজালি প্রদেশের প্রধান বন্দর শহর।
গোলেস্তন প্রদেশ
গোলেস্তন প্রদেশ () ইরানের ৩০টি প্রদেশের একটি। এটি ইরানের উত্তর-পূর্বে কাস্পিয়ান সাগরের দক্ষিণে অবস্থিত। এর রাজধানী গোর্গন।
১৯৯৭ সালে মাজান্দারান প্রদেশটি ভেঙে গোলেস্তন প্রদেশ তৈরি করা হয়। বর্তমান গোর্গন শহরটি ১৯৩৭ সাল পর্যন্ত এস্তেরাবা বা আস্তারাবাদ নামে পরিচিত ছিল।
গোলেস্তনে প্রায় ১৭ লক্ষ লোক বাস করেন। এখানকার প্রধান শহরগুলি হল গোর্গন, গোনবাদ কবুস, বান্দার তোর্কমান, কোর্দ কোই, আলি আবাদ, ইত্যাদি।
হামাদন প্রদেশ
হামাদন প্রদেশ বা হামেদন প্রদেশ () ইরানের ৩০টি প্রদেশের একটি। হামেদন শহর এর রাজধানী। প্রায় ১৭ লক্ষ লোক এখানে বাস করেন।
হোর্মোজগন প্রদেশ
হোর্মোজগন প্রদেশ ইরানের ৩০টি প্রদেশের একটি। এটি দেশের দক্ষিণে পারস্য উপসাগরের তীরে ওমানের বিপরীতে অবস্থিত। বান্দারে আব্বস প্রদেশটির রাজধানী। পারস্য উপসাগরে অবস্থিত ১৪টি দ্বীপ প্রদেশেরর সীমানার মধ্যে পড়েছে। প্রদেশটির তটরেখার দৈর্ঘ্য প্রায় ১০০০ কিলোমিটার।
এখানে প্রায় ১৫ লক্ষ লোকের বাস।
ইলম প্রদেশ
ইলম ইরানের ৩০টি প্রদেশের একটি। এটি দেশের দক্ষিণ-পশ্চিমে ইরাকের সাথে সীমান্তে অবস্থিত। ইলম শহর প্রদেশের রাজধানী। এখানে প্রায় সাড়ে ৫ লক্ষ লোকের বাস।
কের্মন প্রদেশ
কের্মন ইরানের ৩০টি প্রদেশের একটি। এটি ইরানের দক্ষিণ-পূর্ব অংশে অবস্থিত। কের্মন শহর এর রাজধানী। এটি ইরানের ২য় বৃহত্তম প্রদেশ। এখানে প্রায় ২০ লক্ষ লোকের বাস। এর মধ্যে কের্মন শহরেই ৪ লক্ষ লোক বাস করে।
কের্মনশহ প্রদেশ
কের্মনশহ () ইরানের ৩০টি প্রদেশের একটি। এটি ইরানের পশ্চিম অংশে ইরাকের সাথে সীমান্তে অবস্থিত। অতীতে এটি বাখতারন নামে পরিচিত ছিল।
কের্মনশহ শহর প্রদেশের রাজধানী। শহরটি ইরানের রাজধানী তেহরান থেকে ৫২৫ কিলোমিটার দূরে অবস্থিত।
খুজেস্তন প্রদেশ
খুজেস্তন () ইরানের ৩০টি প্রদেশের একটি। এটি ইরানের দক্ষিণ-পশ্চিমে ইরাকের বসরা প্রদেশের সাথে সীমান্তে অবস্থিত। খুজেস্তনের রাজধানীর নাম আহভাজ। খুজেস্তন ইরানের প্রাচীনতম প্রদেশ এবং এটিকে ইরানি জাতির জন্মভূমি হিসেবেও অনেক সময় উল্লেখ করা হয়। এখানেই আর্য পার্সি জাতির লোকেরা প্রথম বসতি স্থাপন করে এবং স্থানীয় এলামীয় জাতির লোকদেরকে নিজেদের সাথে মিলিয়ে নেয়। আকাইমেনীয়, পার্থীয় ও সাসানিদ সম্রাজ্যগুলির পত্তন এখানেই হয়েছিল। বর্তমানে এখানে প্রায় ৪৩ লক্ষ লোকের বাস।
কোহগিলুইয়ে ও বুইয়ার আহমাদ প্রদেশ
কোহকিলুয়েহ ও বুইয়ার আহমাদ প্রদেশ (ফার্সি: کهگیلویه و بویراحمد) ইরানের ৩০টি প্রদেশের একটি। এটি দেশটির দক্ষিণ-পশ্চিম অংশে অবস্থিত। এর প্রাদেশিক রাজধানী ইয়াসুজ। প্রদেশটির আয়তন ১৫, ৫৬৩ বর্গকিমি এবং ১৯৯৬ সালে এখানে প্রায় সাড়ে ৫ লক্ষ লোকের বাস ছিল।
কোর্দেস্তন প্রদেশ (ইরান)
কোর্দেস্তন (ফার্সি: استان کردستان; কুর্দি ভাষায়: پارێزگه ی کوردستان) ইরানের ৩০টি প্রদেশের একটি। এটি ইরানের পশ্চিম প্রান্তে ইরাকের সাথে সীমান্তে অবস্থিত। সানান্দাজ কোর্দেস্তন প্রদেশের রাজধানী শহর। পার্বত্য এই অঞ্চলটিতে প্রায় ১৪ লক্ষ লোকের বাস।
লোরেস্তন প্রদেশ
লোরেস্তন ইরানের ৩০টি প্রদেশের একটি। এটি দেশটির পশ্চিমাঞ্চলে জাগ্রোস পর্বতমালাতে অবস্থিত। এখানে ১৭ লক্ষেরও বেশি লোক বাস করে। প্রদেশের রাজধানীর নাম খোর্‌রামাবাদ।
মার্কাজি প্রদেশ
মার্কাজি () ইরানের ৩০টি প্রদেশের একটি। এটি ইরানের পশ্চিম অংশে অবস্থিত। এর রাজধানীর নাম আরক। এখানে প্রায় সাড়ে ১৩ লক্ষ লোক বাস করে। ১৯৮০-র দশকে তৎকালীন মার্কাজি প্রদেশ থেকে তেহরান প্রদেশ পৃথক করে নেওয়া হয়।
মজান্দারন প্রদেশ
মজান্দারন ইরানের ৩০টি প্রদেশের একটি। এটি কাস্পিয়ান সাগরের তীরে ও এলবুর্জ পর্বতমালার পাদদেশে অবস্থিত। এটি ইরানের একটি ঘনবসতিপূর্ণ প্রদেশ, যেখানে প্রায় ৩০ লক্ষ লোকের বাস। মজান্দারন প্রদেশে ইরান ও মধ্যপ্রাচ্যের সর্বোচ্চ পর্বতশৃঙ্গ দামভান্দ পর্বত অবস্থিত। কাস্পিয়ান সাগরের তীরে খনিজ তেল ও প্রাকৃতিক গ্যাসের বড় মজুদ আছে।
উত্তর খোরসন প্রদেশ
উত্তর খোরসন () ইরানের ৩০টি প্রদেশের একটি। এটি উত্তর-পূর্ব ইরানে অবস্থিত। বোজনুর্দ শহর প্রদেশটির রাজধানী। ২০০৪ সালে প্রাক্তন খোরাসান প্রদেশটিকে যে তিনটি নতুন প্রদেশ সৃষ্টি করা হয়, তার মধ্যে একটি হল এই উত্তর খোরাসান প্রদেশ। এখানে প্রায় ৮ লক্ষ লোকের বাস।
কাজভিন প্রদেশ
কাজভিন প্রদেশ ইরানের ৩০টি প্রদেশের একটি। এটি দেশের উত্তর-পশ্চিম অংশে অবস্থিত। এর রাজধানীর নামও কাজভিন। এই প্রদেশে প্রায় ১২ লক্ষ লোক বাস করেন।
কোম প্রদেশ
কোম (ফার্সি ভাষায় قم) ইরানের ৩১টি প্রদেশের একটি। এটি ইরানের উত্তরে অবস্থিত। এর রাজধানীর নাম কোম শহর। ১৯৯৫ সালে তেহরন প্রদেশ ভেঙে প্রদেশটি সৃষ্টি করা হয়। ২০১১ সালে এখানে প্রায় ১১,৫১,৬৭২ লোক বাস করতেন। এদের ৯৫.২ % শতাংশ কোম শহরে বাস করতেন এবং ৪.৮ % শতাংশ পলীসুলভে বাস করতেন।
রাজাভি খোরসন প্রদেশ
রাজাভি খোরাসান প্রদেশ () ইরানের ৩০টি প্রদেশের একটি। এটি ইরানের উত্তর-পূর্ব অংশে অবস্থিত। মাশহাদ শহর এর রাজধানী। ২০১১ খ্রিস্টাব্দের আদমশুমারি অনুযায়ী এই প্রদেশে ৫৯ লক্ষ ৯৪ হাজার ৪শ' দুই জন লোক বাস করে। ২০০৪ সালের সেপ্টেম্বর মাসে ইরানের উত্তরপূর্ব দিকের পূর্বতন খোরসন প্রদেশটিকে ভেঙে যে তিনটি প্রদেশ তৈরি করা হয়, এটি তার অন্যতম। ২০১৪ সালের জুন মাসে ইরানের রাজ্যগুলিকে যে পাঁচটি প্রশাসনিক অঞ্চলে ভাগ করা হয়, তাতে এই প্রদেশ অঞ্চল-৫'এর অঙ্গীভূত হয়েছে। বর্তমানে এই রাজ্যে জনঘনত্ব প্রতি বর্গকিলোমিটারে মাত্র ৫০ জন।
রাজাভি খোরাসান প্রদেশ ইরানের উত্তরপূর্ব অংশে অবস্থিত। রাজধানী মাশহাদ ছাড়াও এই প্রদেশের অন্যান্য গুরুত্বপূর্ণ শহরগুলি হল ঘুচান, দরগাজ, শেনারান, সরখস, ফরিমান, তোরবাৎ-ই-জাম, তেবাদ, খফ, রাশতখার, কাশ্মর, বদখশান, নিশাপুর, সবজেভার, গোনাবাদ, কালাত এবং খলিল আবাদ।
সেম্‌নন প্রদেশ
সেম্‌নন প্রদেশ ইরানের ৩০টি প্রদেশের একটি। এটি ইরানের উত্তরভাগে এলবুর্জ পর্বতমালার দক্ষিণ ঢাল বরাবর অবস্থিত। সেম্‌নন শহর এর রাজধানী। এখানে প্রায় ৬ লক্ষ লোকের বাস।
সিস্তন ও বালুচেস্তন প্রদেশ
সিস্তন ও বালুচেস্তন প্রদেশ (ফার্সি: استان سیستان و بلوچستان) ইরানের ৩০টি প্রদেশের একটি। এটি দেশের দক্ষিণ-পূর্ব অংশে, পাকিস্তান ও আফগানিস্তানের সাথে সীমান্তে অবস্থিত। জাহেদান শহর প্রদেশটির রাজধানী।
এটি ইরানের বৃহত্তম প্রদেশ। এর আয়তন ১,৮১,৭৮৫ বর্গকিলোমিটার এবং জনসংখ্যা ৪১ লক্ষ। এই প্রদেশের কাউন্টিগুলি হল ইরান শাহ্‌র, চাবাহার, খাশ, জাবোল, জাহেদান, সারাভান এবং নিক শাহ্‌র।
এই অঞ্চলে ইরানের সংখ্যালঘু বেলুচি সুন্নী মুসলমানেরা বাস করেন।
দক্ষিণ খোরসন প্রদেশ
দক্ষিণ খোরাসান প্রদেশ () পূর্ব ইরানের একটি প্রদেশ। এর রাজধানী বির্জান্দ। অন্যান্য বড় শহরের মধ্যে আছে ফেরদৌস এবং খাএন।
দক্ষিণ খোরাসান প্রদেশ ৭টি কাউন্টি নিয়ে গঠিত: 
বির্জান্দ, ফেরদৌস, খাএন, সারায়ান, নেহবান্দান, দার্মিয়ান এবং সার্বিশেহ।
২০০৪ সালে তৎকালীন খোরাসান প্রদেশকে ভেঙে যে তিনটি নতুন প্রদেশ গঠন করা হয়, তাদের মধ্যে দক্ষিণ খোরাসান প্রদেশ একটি।
তেহরন প্রদেশ
তেহরন প্রদেশ বা তেহরান প্রদেশ () ইরানের ৩০টি প্রদেশের একটি। ইরানের কেন্দ্রীয় মালভূমির উত্তরে প্রায় ১৯ হাজার বর্গকিমি এলাকা জুড়ে এর অবস্থান। প্রদেশটি উত্তরে মাজান্দারান, দক্ষিণে কোম, পূর্বে সেম্‌নান এবং পশ্চিমে মার্কাজি ও কাজভিন প্রদেশ। প্রদেশটির রাজধানী তেহরান সমগ্র ইরানেরও রাজধানী। প্রদেশটিতে ১৩টি শহর, ৪৩টি পৌর এলাকা, এবং ১৩৫৮টি গ্রাম আছে।
১৭৭৮ সালে কাজার রাজবংশ তেহরান শহরকে রাজধানী ঘোষণা করার পর প্রদেশটির গুরুত্ব বৃদ্ধি পায়। বর্তমানে আয়তনের দিক থেকে তেহরান বিশ্বের সবচেয়ে বড় ২০টি নগরীর একটি।
পশ্চিম অজারবাইজন প্রদেশ
পশ্চিম আজারবাইজান প্রদেশ (ফার্সি ভাষায়:آذربایجان غربی; আজেরি ভাষায়: غربی آذربایجان) ইরানের ৩০টি প্রদেশের একটি।
পশ্চিম আজারবাইজান প্রদেশটির আয়তন ৩৯,৪৮৭ বর্গকিলোমিটার। ঊর্মিয়া হ্রদ গণনায় ধরলে এর আয়তন ৪৩,৬৬০ বর্গকিলোমিটার। ২০০৬ সালে এখানে ৩০ লক্ষেরও বেশি লোক বাস করতেন। ঊর্মিয়া প্রদেশটির রাজধানী।
ইয়াজ্‌দ্‌ প্রদেশ
ইয়াজ্‌দ্‌ প্রদেশ () ইরানের ৩০টি প্রদেশের একটি। এটি দেশটির কেন্দ্রভাগে অবস্থিত। এর রাজধানীর নামও ইয়াজ্‌দ্‌ শহর।
ইয়াজ্‌দ্‌ প্রদেশটির আয়তন ৭৩,৪৬৭ বর্গকিলোমিটার এবং এটি ১০টি কাউন্টিতে বিভক্ত- মায়বদ, মেহরিজ, তাফ্‌ত, আর্দাকান, বেহাবাদ, খাতাম, সাদোঘ, বাফ্‌ক, আবার কুহ এবং রাজধানী ইয়াজ্‌দ্‌। এখানে প্রায় সাড়ে সাত লক্ষ লোকের বাস।
২০১৪ সালে প্রদেশটিকে ইরানের ৫ নম্বর প্রশাসনিক অঞ্চলের অন্তর্ভুক্ত করা হয়।
জান্‌জন প্রদেশ
জান্‌জন প্রদেশ (আজারবাইজানি ভাষায়:زنجان; ফার্সি ভাষায়;زنجان) ইরানের একটি প্রদেশ। এটি ইরানের উত্তর-পশ্চিম অংশে অবস্থিত। জান্‌জন শহর এর প্রশাসনিক কেন্দ্র। জানজান প্রদেশের আয়তন ৩৬,৪০০ বর্গকিলোমিটার। এখানকার বেশির ভাগ জনগণ গ্রামাঞ্চলে বাস করে। জান্‌জন প্রদেশের মোট জনসংখ্যা প্রায় ১৭ লক্ষ। প্রদেশটি ইরানের রাজধানী তেহরান থেকে ৩৩০ কিলোমিটার উত্তর-পশ্চিমে অবস্থিত এবং একটি মহাসড়কের মাধ্যমে তেহরানের সাথে সংযুক্ত। এখানে মূলত আজারবাইজানি জাতির লোক বাস করে।
ইরানের প্রদেশসমূহ
ইরান ৩০টি প্রদেশে বিভক্ত। ফার্সি ভাষায় এগুলির নাম ওস্তান (استان ostān "ওস্তান", বহুবচনে استان‌ها "ওস্তান্‌হা")। প্রতিটি প্রদেশ একটি স্থানীয় (সাধারণত বৃহত্তম) শহর থেকে শাসিত হয়, যাকে প্রদেশটির রাজধানী (ফার্সি ভাষায়: مرکز "মার্কাজ") বলা হয়। প্রদেশের প্রশাসক হিসেবে থাকেন একজন গভর্নর (ফার্সি ভাষায়: استاندار ওস্তানদার), এবং তাঁকে অভ্যন্তরীণ মন্ত্রণালয় নিয়োগদান করে।
প্রতিটি প্রদেশ আবার অনেকগুলি অংশে বিভক্ত, যাদেরকে ফার্সি ভাষায় বলে শাহ্‌রেস্তান (شهرستان)। প্রতিটি শাহ্‌রেস্তান আবার অনেকগুলি জেলায় বিভক্ত, যেগুলিকে বাখ্‌শ বলে। ( بخش)।
একেকটি শাহ্‌রেস্তান সাধারণত একাধিক শহর (ফার্সি ভাষায়: شهر "শাহ্‌র") এবং অনেক গুচ্ছগ্রাম (ফার্সি ভাষায়: دهستان "দেহেস্তান") নিয়ে গঠিত। শাহ্‌রেস্তানের একটি শহরকে সাধারণত সেটির রাজধানী বা কেন্দ্রীয় শহরের মর্যাদা দেয়া হয়।
১৯৫০ সাল অবধি ইরান ১২টি প্রদেশে বিভক্ত ছিল: আর্দালান, আজারবাইজান, বালুচিস্তান, ফারস, জিলান, আরাক-ই-আজম, খোরাসান, খুজেস্তান, কেরমান, লারেস্তান, লোরেস্তান এবং মাজান্দারান। ১৯৫০ সালে ইরানকে ১০টি প্রদেশে এবং তার অধীনে অনেকগুলো গভর্নরেটে ভাগ করা হয়: গিলান; মাজান্দারান; পূর্ব আজারবাইজান; পশ্চিম আজারবাইজান; কের্মানশাহ; খুজেস্তান; ফার্স; কের্মান; খোরাসান; ইসফাহান। ১৯৬০ হতে ১৯৮১ সাল পর্যন্ত এক এক করে অনেকগুলো গভর্নরেটকে প্রদেশে উন্নীত করা হয়। সর্বশেষ ২০০৪ সালে তৎকালীন সর্ববৃহৎ খোরাসান প্রদেশকে তিন ভাগে ভাগ করে তিনটি নতুন প্রদেশ সৃষ্টি করা হয়।
আল আনবার প্রদেশ
আল আনবার প্রদেশ () ইরাকের একটি প্রদেশ। আয়তনের দিক থেকে এটি ইরাকের বৃহত্তম প্রদেশ, কিন্তু এটি ইরাকের সবচেয়ে জনবিরল প্রদেশগুলির একটি। সৌদী আরব, সিরিয়া ও জর্দানের সাথে প্রদেশটির সীমান্ত আছে। আল আনবারের সংখ্যাগরিষ্ঠ মুসলিম সুন্নি আরব। আর রামাদি শহর প্রদেশটির রাজধানী।
১৯৭৬ সালের আগে প্রদেশটি "রামাদি" নামে পরিচিত ছিল। ১৯৬২ সালের আগে এর নাম ছিল "দুলাইম"।
আর্বিল প্রদেশ
আর্বিল প্রদেশ () ইরাকের একটি প্রদেশ। প্রদেশটি উত্তর ইরাকে অবস্থিত। প্রাদেশিক রাজধানী আর্বিল শহরের নামে প্রদেশটির নামকরণ করা হয়েছে।
আর্বিল প্রদেশের আয়তন ১৪,৪২৮ বর্গকিলোমিটার। ২০০১ সালের হিসাব অণুযায়ী এখানে প্রায় ১৪ লক্ষ লোক বাস করেন। এখানে প্রধানত কুর্দি গোত্রভুক্ত লোকদের বাস, তবে আসিরীয়, আরব ও তুর্কমেন গোত্রের লোকেরা সংখ্যালঘু সম্প্রদায় হিসেবে এখানে বাস করে। ১৯৭৪ সালের পর থেকে আর্বিল প্রদেশটি উত্তর ইরাকের স্বায়ত্বশাসিত কুর্দি অঞ্চল তথা ইরাকি কুর্দিস্তানের অংশ।
প্রদেশের অর্থনীতি মূলত কৃষিনির্ভর। সাদ্দাম হোসেন ও ইরাকি কুর্দিদের মধ্যে লড়াইয়ে এলাকাটির ব্যাপক ক্ষয়ক্ষতি হয়। তবে অনেক স্থানীয় অধিবাসী জাতিসংঘের নিষেধাজ্ঞা উপেক্ষা করে ব্যবসা করে (এর মধ্যে চোরাচালানিও অন্তর্ভুক্ত) জীবিকা অর্জন করেছেন।
২০০৪ সালের আগস্ট থেকে এখানে দক্ষিণ কোরীয় সৈন্যের একটি দল এখানে শান্তিরক্ষা ও পুনর্নির্মাণ কাজ দেখাশোনার দায়িত্বে আছে।
বাবিল প্রদেশ
বাবিল () ইরাকের একটি প্রদেশ। এর আয়তন ৬৪৬৮ বর্গকিলোমিটার। 2014 সালে প্রাক্কলিত জনসংখ্যা 2,000,000
আল হিল্লাহ শহর বাবিল প্রদেশের রাজধানী। এছাড়াও এই প্রদেশে আল মুসাইয়িব শহর এবং প্রাচীন ব্যাবিলন শহরের ধ্বংসাবশেষ অবস্থিত। ব্যাবিলন শহরের স্থানীয় নাম বাবিল থেকেই প্রদেশটির নামকরণ করা হয়েছে। ১৯৭১ সালের আগে প্রদেশটির নাম ছিল হিল্লাহ প্রদেশ।
বাবিল প্রদেশের প্রাচীন ব্যাবিলন শহর প্রাচীনকালে বর্তমান বাগদাদের দক্ষিণে ফোরাত নদীর তীরে অবস্থিত ব্যাবিলোনিয়া রাজ্যের রাজধানী ছিল। খ্রিস্টপূর্ব ৩য় সহস্রাব্দ থেকেই এখানে মনুষ্য বসতি ছিল, তবে খ্রিস্টপূর্ব ২য় সহস্রাব্দের শুরুতে এসে ব্যাবিলনের প্রথম রাজবংশের রাজাদের অধীনে শহরটি গুরুত্বপূর্ণ হয়ে ওঠে। এই রাজবংশের বিখ্যাত ৬ষ্ঠ রাজা হাম্মুরাবি (১৭৯২-১৭৫০ খ্রিপূ) ব্যাবিলনকে এক বিশাল সাম্রাজ্যের রাজধানীতে পরিণত করেন।
বাগদাদ প্রদেশ
বাগদাদ প্রদেশ (Baghdad Governorate) () ইরাকের একটি প্রদেশ। বাগদাদ শহর ও তার আশেপাশের পৌর এলাকাগুলি নিয়ে এটি গঠিত। এদের মধ্যে আছে আল মাহমুদিয়াহ এবং আবু গারিব। প্রদেশটির আয়তন ৭৩৪ বর্গকিলোমিটার। এটি ইরাকের ক্ষুদ্রতম প্রদেশ, কিন্তু জনসংখ্যার দিক থেকে এটি প্রদেশগুলির মধ্যে প্রথম। ২০০৩ সালের প্রাক্কলিত হিসাব অনুযায়ী এই প্রদেশে প্রায় ৬৪ লক্ষ লোক বাস করেন।
বাসরাহ প্রদেশ
আল বাসরাহ প্রদেশ ইরাকের একটি প্রদেশ। এর আয়তন ১৯,০৭০ বর্গ কিলোমিটার এবং ২০০৩ সালেড় প্রাক্কলিত হিসাব অনুযায়ী এই প্রদেশের জনসংখ্যা প্রায় ২৬ লক্ষ। বসরা শহর প্রদেশটির রাজধানী ও ইরাকের ২য় বৃহত্তম শহর। এই প্রদেশের অন্যান্য গুরুত্বপূর্ণ শহরগুলির মধ্যে আছে কোর্না, আজ জুবাইর, উম্ম কাসর এবং আবু আল খাসিব কুয়েতের সাথে দক্ষিণে এবং ইরানের সাথে পূর্বে প্রদেশটির সীমান্ত আছে।
দহুক প্রদেশ
দহুক (কুর্দি ভাষায়: دهۆك) ইরাকের একটি প্রদেশ। এটি ইরাকের উত্তর সীমানায় স্বায়ত্বশাসিত ইরাকি কুর্দিস্তানে অবস্থিত। দহুক শহর এর রাজধানী। এছাড়াও এখানে জাখো শহর অবস্থিত, যা ইতিহাসের বিভিন্ন সময়ে তুরস্কের সাথে সীমান্ত নির্ধারণে চেকপয়েন্ট শহর হিসেবে কাজ করেছে। ১৯৭৬ সালের পূর্বে দহুক প্রদেশের বৃহত্তর নিনাওয়া প্রদেশের (তৎকালীন মোসুল প্রদেশ) অন্তর্ভুক্ত ছিল।
১৯৯১ সালের পারস্য উপসাগরীয় যুদ্ধে দহুক শহর পরিত্যক্ত হয় এবং স্থানীয় কুর্দি জনগণের প্রতি বিদ্বেষভাবাপন্ন ইরাকি সেনাবাহিনী এটি দখলে নেয়। বর্তমানে সাদ্দাম-পরবর্তী শাসনামলে দহুক প্রদেশটি আবারও সমৃদ্ধি লাভ করছে।
জি কার প্রদেশ
জি কার () ইরাকের একটি প্রদেশ। প্রদেশটির আয়তন ১২,৯০০ বর্গকিলোমিটার। ২০০৩ সালে প্রাক্কলিত জনসংখ্যা প্রায় ১৪ লক্ষ। আন নাসিরিয়াহ শহর প্রদেশটির রাজধানী। এছাড়াও এই প্রদেশে প্রাচীন সুমেরীয় শহর উর, এরিদু, লাগাশ এবং গির্সু-র ধ্বংসাবশেষ আছে। ১৯৭৬ সালের আগে প্রদেশটির নাম ছিল মুন্তাফিক প্রদেশ।
দিয়ালা প্রদেশ
দিয়ালা () ইরাকের একটি প্রদেশ। বাগদাদের উত্তর-পূর্ব দিকে শুরু হয়ে এটি ইরানীয় সীমান্ত পর্যন্ত প্রসারিত। এর রাজধানীর নাম বাকুবা। প্রদেশটির আয়তন ১৭,৬৮৫ বর্গকিলোমিটার। প্রদেশের একটি বড় অংশ দিয়ে দিয়ালা নদী প্রবাহিত হয়েছে। দিয়ালা নদী দজলা বা তাইগ্রিস নদীর একটি প্রধান উপনদী। দিয়ালা প্রদেশ দুইটি বড় নদীর সন্নিকটে অবস্থিত হওয়ার কারণে এখানে কৃষিকাজের, বিশেষত খেজুর গাছ চাষের প্রসার ঘটেছে। প্রচুর কমলা উৎপাদিত হয় বলে এটি মধ্যপ্রাচ্যের কমলা রাজধানী নামেও পরিচিত। এই প্রদেশে হামরিন পর্বতশ্রেণী অবস্থিত। ২০০৩ সালের প্রাক্কলন অনুযায়ী এখানকার জনসংখ্যা প্রায় ১৩ লক্ষ। এদের প্রায় সবাই সুন্নি আরব। তবে এখানে যথেষ্ট সংখ্যক শিয়া ও কুর্দীও বসবাস করেন। দিয়ালার স্থানীয় কাউন্সিল তিনটি রাজনৈতিক ব্লকে বিভক্ত: ঐক্যবদ্ধ শিয়া কোয়ালিশন (২১ জন), সুন্নী ইরাকি ইসলামী পার্টি (১৪ জন) এবং কুর্দিস্তান কোয়ালিশন (৭)।
কারবালা প্রদেশ
কারবালা প্রদেশ (আরবি ভাষায়:كربلاء) ইরাকের একটি প্রদেশ। এর রাজধানী কারবালা শহর। কারবালা শিয়া মুসলিম ধর্মাবলম্বীদের একটি পবিত্র তীর্থস্থান। এখানে শিয়াদের অত্যন্ত সম্মানিত ব্যক্তিত্ব ইমাম হুসেনের সমাধি অবস্থিত। শিয়া মুসলিমেরা ইরান, আফগানিস্তান ও পাকিস্তান থেকে দলে দলে এখানে তীর্থে আসেন।
সম্প্রতি মার্কিন দখলকারী সেনারা ৮ম প্রদেশ হিসেবে কারবালাকে ইরাকি সরকারের সম্পূর্ণ নিয়ন্ত্রণে দিয়ে দেয়।
মায়সান প্রদেশ
মায়সান () ইরাকের একটি প্রদেশ। এটি দেশটির পূর্ব অংশে ইরানের সাথে সীমান্তে অবস্থিত। এর রাজধানী শহরের নাম আমারাহ, যেটি ফোরাত নদীর উপর অবস্থিত। প্রদেশটির দ্বিতীয় বৃহৎ লোকালয়ের নাম মাজার আল-কাবির। ১৯৭৬ সালের আগে প্রদেশটি আমারা প্রদেশ নামে পরিচিত ছিল।
মায়সানের জনগণের অধিকাংশই শিয়া মুসলিম। ইরান-ইরাক যুদ্ধের সময় এটি ছিল একটি প্রধান যুদ্ধক্ষেত্র, ফলে এখানকার জনগণের অনেকেই ক্ষয়ক্ষতি ও প্রাণহানির শিকার হন। পরবর্তীকালে ১৯৯১ সালে শিয়া অভ্যুত্থানের সময়েও এখানে প্রচুর ক্ষয়সাধন হয়। জলাময় এই প্রদেশে অনেক ঐতিহ্যবাহী জলা আরবের (Marsh Arabs) বাস।
২০০৩ সালে ইঙ্গ-মার্কিন যৌথ বাহিনী এটির নিয়ন্ত্রণ নেয়।
২০০৫ সালে মায়সান, বাসরাহ ও জি কার প্রদেশকে একত্র করে দক্ষিণ-পূর্ব ইরাকে একটি বৃহত্তর প্রদেশ গঠনের উপর আলোচনা চলছিল।
নাজাফ প্রদেশ
নাজাফ প্রদেশ () ইরাকের একটি প্রদেশ। প্রদেশটির আয়তন ২৮,৮২৪ বর্গকিলোমিটার। ২০০৩ সালে এর প্রাক্কলিত জনসংখ্যা ছিল ৯ লক্ষেরও বেশি। ১৯৭৬ সালের আগে প্রদেশটি দিওয়ানিয়া প্রদেশের অন্তর্ভুক্ত ছিল। বর্তমান আল মুসান্না ও আল-কাদিসিয়্যাহ প্রদেশগুলিও এই দিওয়ানিয়া প্রদেশের অংশ ছিল। দখলকারী কোয়ালিশন সেনাবাহিনী ৩য় প্রদেশ হিসেবে নাজাফকে ইরাকি পূর্ণ নিয়ন্ত্রণে হস্তান্তর করে।
প্রদেশের রাজধানী নাজাফ শহর। আল কুফাহ এই প্রদেশের আরেকটি বড় শহর। দুইটি শহরই শিয়া মুসলিমদের পবিত্র তীর্থস্থল। এই প্রদেশের অধিকাংশ জনগণই শিয়া মুসলিম।
নিনাওয়া প্রদেশ
নিনাওয়া () উত্তর ইরাকে অবস্থিত ইরাকের একটি প্রদেশ। নিনাওয়াকে বাইবেলে আসিরীয় সাম্রাজ্যের নিনেভেহ শহর নামে উল্লেখ করা হয়েছে। প্রদেশটির আয়তন ৩৭,৩২৩ বর্গকিলোমিটার এবং জনসংখ্যা প্রায় ২৬ লক্ষ। মোসুল এই প্রদেশের প্রধান শহর ও রাজধানী। শহরটি দজলা বা তাইগ্রিস নদীর তীরে প্রাচীন নিনেভেহ শহরের ধ্বংসাবশেষের বিপরীত তীরে অবস্থিত। এই অঞ্চলের আরেকটি বড় শহর হল তাল আফার। ১৯৭৫ সালের আগে এই প্রদেশটি মোসুল প্রদেশ নামে অরিচিত ছিল এবং বর্তমান দহুক প্রদেশটিও এই মোসুল প্রদেশের অন্তর্গত ছিল। শহর দুইটি ২০০৩ সালের ইরাক আক্রমণের শিকার হয়, তবে তেমন ক্ষয়ক্ষতি হয় নি। ২০০৪ সালে অবশ্য শহর দুইটি মার্কিন সেনাবাহিনী এবং ইরাকি গেরিলা মুক্তিবাহিনীর রণক্ষেত্রে পরিণত হয়। গেরিলারা ফালুজার যুদ্ধশেষে নিনাওয়াতে স্থানান্তর করে।
আল মুসান্না প্রদেশ
আল মুসান্না (আরবি: المثنى) ইরাকের একটি প্রদেশ। এটি দেশটির দক্ষিণ অংশে সৌদি আরবের সীমান্তে অবস্থিত। সামাওয়াহ শহর প্রদেশটির রাজধানী। ১৯৭৬ সালের আগে শহরটি দিওয়ানিয়া প্রদেশের অংশ ছিল। তখন নাজাফ এবং আল কাদিসিয়্যাহ প্রদেশগুলিও দিওয়ানিয়া প্রদেশের অংশ ছিল।
আল মুসান্না প্রদেশে সুমেরীয় সভ্যতার প্রাচীন শহর উরুকের ধ্বংসাবশেষ অবস্থিত। এই উরুক থেকেই দেশটির ইরাক নাম এসেছে।
২০০৬ সালের ১৩ই জুলাই দখলরত ব্রিটিশ, মার্কিন ও জাপানি সেনারা ইরাক সরকারে হাতে ১ম প্রদেশ হিসেবে আল মুসান্নাকে হস্তান্তর করে।
আল-কাদিসিয়্যাহ প্রদেশ
আল-কাসিদিয়্যাহ প্রদেশ () ইরাকের একটি প্রদেশ। এটি দেশটির কেন্দ্রভাগে অবস্থিত। আল দিওয়ানিয়াহ শহরটি এর রাজধানী। ১৯৭৬ সালের আগে প্রদেশটি আল মুসান্না ও নাজাফ প্রদেশের সাথে বৃহত্তর আদ-দিওয়ানিয়াহ প্রদেশের অংশ ছিল।
২০০৭ সালের ১১ই আগস্ট প্রদেশের গভর্নর খালিল জালিল হানজা, এবং প্রদেশের পুলিশ প্রধান রাস্তায় এক বোমা হামলায় নিহত হন।
কির্কুক প্রদেশ
কির্কুক প্রদেশ, প্রাক্তন আত-তামিম প্রদেশ, ইরাকের উত্তরাঞ্চলে অবস্থিত একটি প্রদেশ। ১৯৭৬ থেক ২০০৬ সাল পর্যন্ত এটি আত-তামিম প্রদেশ () নামে পরিচিত ছিল। আত-তামিম অর্থ সরকারের মালিকানাধীন। এখানে পেট্রোলিয়াম ও প্রাকৃতিক গ্যাসের বিশাল মজুদ আছে। ১৯৭৬ সালের আগেও প্রদেশটি কির্কুক প্রদেশ নামে পরিচিত ছিল। সেসময় এটিতে পার্শ্ববর্তী আস সুলায়মানিয়াহ প্রদেশটি অন্তর্ভুক্ত ছিল। ২০০৬ সালের মধ্যভাগে বাথ পার্টি-পূর্ব কির্কুক নামটি আবার প্রতিষ্ঠিত করা হয়।
প্রদেশটির আয়তন ১০,২৮২ বর্গকিলোমিটার। ২০১১ সালের হিসাবে জনসংখ্যা ১৩,৯৫,৬১৪ জন। । কির্কুক শহর প্রদেশটির রাজধানী। প্রদেশটি চারটি জেলায় বিভক্ত। এই প্রদেশে কুর্দী, তুর্কমেন, আরব ও আসিরীয় গোত্রের লোক মিলেমিশে বাস করেন। ইরাকি তুর্কমেনরা কির্কুককে তাদের সাংস্কৃতিক কেন্দ্র হিসেবে গণ্য করে।
সালাহউদ্দিন প্রদেশ
সালাহউদ্দিন () ইরাকের একটি প্রদেশ। এটি বাগদাদ শহরের উত্তরে অবস্থিত। প্রদেশটির আয়তন ২৪,৭৫১ বর্গকিলোমিটার। ২০০৩ সালে প্রদেশটির প্রাক্কলিত জনসংখ্যা ছিল ১,১৪৬,৫০০। তিকরিত শহর প্রদেশটির রাজধানী। প্রদেশটির সবচেয়ে বড় শহর হল সামারা। ১৯৭৬ সালের আগে প্রদেশটি বাগদাদ প্রদেশের অংশ ছিল।
১২শ শতকের কুর্দি নেতা সালাহউদ্দিনের নামানুসারে প্রদেশটির নামকরণ করা হয়েছে। অনেক সময় এটিকে সালাহউদ্দিন প্রদেশ নামেও ডাকা হয়।
আস সুলায়মানিয়াহ প্রদেশ
আস সুলায়মানিয়াহ প্রদেশ () ইরাকের একটি প্রদেশ। এটি কুর্দিস্তান অঞ্চলের অন্তর্গত একটি প্রদেশ। এর রাজধানী শহরের নামও আস সুলায়মানিয়াহ। গয়জা, আজমির, গ্লাজার্দা ও পিরামাগ্রুন পর্বতগুলি প্রদেশটিকে ঘিরে রেখেছে। এই প্রদেশে মূলত কুর্দী বংশোদ্ভূত লোকেরা বাস করেন।
ওয়াসিত প্রদেশ
ওয়াসিত প্রদেশ () ইরাকের একটি প্রদেশ। এটি দেশটির পূর্বাঞ্চলে অবস্থিত। আরবি শব্দ ওয়াসিত, যার অর্থ মধ্যস্থল, থেকে এই প্রদেশটির নাম এসেছে। নামকরণটি যথার্থ কেননা প্রদেশটি বাগদাদ ও বসরা শহরের মাঝখানে দজলা বা তাইগ্রিস নদীর তীরে অবস্থিত। এই প্রদেশের রাজধানী শহর আল কুত। আল হাই ও ওয়াসিত আরও দুইটি প্রধান শহর। ১৯৭৬ সালের আগে এটি কুত প্রদেশ নামে পরিচিত ছিল।
ইরাকের প্রদেশসমূহ
ইরাক ১৮টি প্রদেশে বিভক্ত। এগুলিকে ইরাকের প্রশাসনিক পরিভাষায় "মুহাফাজাহ" বলা হয়। এগুলি হল:ইরাকের বর্তমান প্রাদেশিকীকরণ ১৯৭৬ সালে সম্পন্ন হয়। প্রতিটি প্রদেশ অনেকগুলি কাদা বা জেলায় বিভক্ত। উত্তরের কিছু প্রদেশ নিয়ে বর্তমানে ইরাকে একটি স্বায়ত্বশাসিত এলাকা আছে যা ইরাকি কুর্দিস্তান নামে পরিচিত।
বাদাখশন প্রদেশ
বাদাখশন () আফগানিস্তানের একটি প্রদেশ। প্রদেশটি ২৯টি জেলা নিয়ে গঠিত। এটি আফগানিস্তানের উত্তর-পূর্ব প্রান্তে, হিন্দু কুশ পর্বতমালা এবং আমু দরিয়ার মধ্যবর্তী অঞ্চলে অবস্থিত।
বাদঘিজ প্রদেশ
বাদঘিজ প্রদেশ () আফগানিস্তানের ৩৪টি প্রদেশের একটি। এটি উত্তর-পশ্চিম আফগানিস্তানে, মুর্গাব নদী ও হারি রুদ নদীর অন্তর্বর্তী স্থানে অবস্থিত এবং উত্তরে সারাখ্‌স মরুভূমির প্রান্ত পর্যন্ত বিস্তৃত। প্রদেশটি ১৯৬৪ সালে হেরাত ও মেমানেহ প্রদেশের অংশবিশেষ নিয়ে গঠিত হয়। এর আয়তন ২০,৫৯১ বর্গ কিমি।
বাগলন প্রদেশ
বাগলন () আফগানিস্তানের ৩৪টি প্রদেশের একটি। দেশের উত্তরাঞ্চলে অবস্থিত প্রদেশটির রাজধানী পুলি খুমরি। বাগলানে সুর্খ্‌ কোটাল নামের একটি জরথুস্ট্রীয় অগ্নিমন্দির অবস্থিত।
বাল্‌খ প্রদেশ
বাল্‌খ প্রদেশ () আফগানিস্তানের ৩৪টি প্রদেশের একটি। মাজার-এ শরিফ প্রদেশের রাজধানী। প্রদেশের অধিকাংশ লোক তাজিক জাতির। এরপরেই আছে উজবেকরা।
বামিয়ান প্রদেশ
বমিয়ন বা বামিয়ন প্রদেশ () আফগানিস্তানের ৩৪টি প্রদেশের একটি। এটি দেশের কেন্দ্রভাগে অবস্থিত। এর রাজধানীর নামও বামিয়ন। এখানে হাজারা জাতির লোকেদের বাস। এই প্রদেশের আয়তন ১৭হাজার ৪১১ বর্গকিলোমিটার। প্রদেশটি প্রশাসনিকভাবে ৪টি জেলা ও ১টি উপজেলায় বিভক্ত (১৯৮৪ সাল)। সমগ্র প্রদেশের একমাত্র শহরাঞ্চল প্রাদেশিক রাজধানী বামিয়ান শহর। ১৯৬৪ সালে পূর্ববর্তী কাবুল ও পারোয়ান প্রদেশের অংশবিশেষ নিয়ে এই প্রদেশটি তৈরি করা হয়।
অতীতে কেন্দ্রীয় আফগানিস্তান রেশম পথের ওপরে অবস্থিত ছিল। এখানে রোমান সাম্রাজ্য, চীন, মধ্য ও দক্ষিণ এশিয়ার বণিকেরা আসা-যাওয়া করত। এখানকার শিল্পকলায় গ্রিক, পারসিক, ও বৌদ্ধধর্মের নানা শিল্পকর্মের এক অদ্বিতীয় সম্মিলন ঘটেছে। এর নাম দেয়া হয়েছে গ্রিক-বৌদ্ধ শিল্পকলা বা গান্ধার শিল্প।
দায়কুন্দি প্রদেশ
দায়কুন্দি প্রদেশ () আফগানিস্তানের ৩৪টি প্রদেশের একটি। এটি একটি নতুন প্রদেশ। ২০০৪ সালের ২৮শে মার্চ ওরুজগন প্রদেশের দক্ষিণের অংশবিশেষ নিয়ে প্রদেশটি প্রতিষ্ঠা করা হয়।
প্রদেশটি কাবুল থেকে ৩১০ কিলোমিটার দূরে অবস্থিত। নিলি প্রদেশের রাজধানী। এই প্রদেশে প্রধানত হাজারা জাতির লোকেরা বাস করেন।
ফারাহ প্রদেশ
ফারহ () আফগানিস্তানের ৩৪টি প্রদেশের একটি। এর রাজধানীর নামও ফারহ। ফারহ প্রদেশটি বড় পরিসরের, স্বল্প জন-অধ্যুষিত এবং ইরানের সাথে সীমান্তে অবস্থিত। এটি আফগানিস্তানের ৪র্থ বৃহত্তম প্রদেশ। এই প্রদেশে বহু প্রাচীন দুর্গের ধ্বংসাবশেষ আছে।
ফারিয়ব প্রদেশ
ফারিয়ব প্রদেশ () আফগানিস্তানের ৩৪টি প্রদেশের একটি। এটি দেশের উত্তরভাগে অবস্থিত। এর রাজধানীর নাম মায়মানে।
গজনি প্রদেশ
গজ্‌নি প্রদেশ () আফগানিস্তানের ৩৪টি প্রদেশের একটি। প্রদেশের রাজধানীর নাম গজনি শহর। প্রদেশটি গুরুত্বপূর্ণ কাবুল-কান্দাহার মহাসড়কের উপর অবস্থিত। ঐতিহাসিকভাবে এটি ঐ দুই শহরের মধ্যে একটি অন্তর্বর্তী বাণিজ্যকেন্দ্র হিসেবে কাজ করেছে।
ঘোর প্রদেশ
গোর () আফগানিস্তানের ৩৪টি প্রদেশের একটি। এটি আফগানিস্তানের মধ্যভাগে, সামান্য উত্তর-পশ্চিমে অবস্থিত। চাগ্‌চরন শহর এই প্রদেশের রাজধানী।
হেলমান্দ প্রদেশ
হেলমান্দ প্রদেশ () আফগানিস্তানের ৩৪টি প্রদেশের একতি। এটি আফিগানিস্তানের দক্ষিণ-পশ্চিম অংশে অবস্থিত। লাশকার গহ শহর প্রদেশের রাজধানী। এটি মূলত একটি মরুময় অঞ্চল। হেলমান্দ নদী প্রদেশের মধ্য দিয়ে প্রবাহিত হয় এবং সেচের পানি সরবরাহ করে। হেলমান্দ প্রদেশে প্রায় সাড়ে সাত লক্ষ লোকের বাস। বেশির ভাগ লোক পশতুন জাতির। এছাড়া এখানে হাজারা, বালোচি, ব্রাহুই এবং তাজিক জাতির লোকেরাও বাস করে।
হেলমান্দ বিশ্বের বৃহত্তম আফিম-উৎপাদনকারী অঞ্চল।
হেরাত প্রদেশ
হেরত প্রদেশ () আফগানিস্তানের ৩৪টি প্রদেশের একটি। বাদগিস, ফারাহ ও গোর প্রদেশগুলির সাথে এটি দেশটির উত্তর-পশ্চিম ভাগ গঠন করেছে। হেরত প্রদেশের রাজধানীর নামও হেরত।
জওজান প্রদেশ
জোজ্‌জন () আফগানিস্তানের ৩৪টি প্রদেশের একটি। প্রদেশটি দেশের উত্তরাঞ্চলে অবস্থিত। শেবেরগন শহর প্রদেশের রাজধানী।
কাবুল প্রদেশ
কাবুল প্রদেশ আফগানিস্তানের ৩৪টি প্রদেশের একটি। এখানে আফগানিস্তানের রাজধানী কাবুল অবস্থিত।
কান্দাহার প্রদেশ
কান্দাহার (প্রদেশ) (), ()) হচ্ছে আফগানিস্তানের ৩৪টি প্রদেশের মধ্যে একটি যা দেশটির দক্ষিণাঞ্চলে পাকিস্তানের কোল ঘেষে অবস্থিত। এটি পশ্চিমে হেলমান্দ, উত্তরে জবোল প্রদেশ ও পূর্বে ওরুজ্‌গন প্রদেশ দ্বারা ঘেরা। এই প্রদেসটির রাজধানী হচ্ছে কান্দাহার নগরী। যা আওরংবাদ নদীর তীরে অবস্থিত।
এই প্রদেশটি মূলত ১৮টি বিভাগ নিয়ে গঠিত যাতে ১ হাজারের উপরে গ্রাম রয়েছে। কান্দাহার প্রদেশে ২০১২ সালের আদমশুমারি অনুযায়ী ১১,৫১,১০০ মানুষ বাস করেন যাদের অধিকাংশই উপজাতি ও গ্রামীণ জনগোষ্ঠী। জাতি অনুসারে পশতু জাতিগোষ্ঠীর মানুষই বেশি বাস করে, তাছাড়া এখানে এখানে তাজিক, উজবেক, হাজারা ও বালুচ জাতিগোষ্ঠীর মানুষেরও বাস রয়েছে। কান্দাহার ইতিহাসে সমৃদ্ধ। এর প্রতিষ্ঠাতা হচ্ছেন মহামতি আলেকজান্ডার।
• কান্দাহার
কপিসা প্রদেশ
কপিসা প্রদেশ () আফগানিস্তানের ৩৪টি প্রদেশের একটি। এটি আফগানিস্তানের উত্তর-পূর্ব অংশে অবস্থিত। মাহমুদ-ই-রাকি এর রাজধানী।
খোস্ত প্রদেশ
খোস্ত প্রদেশ () আফগানিস্তানের ৩৪তম প্রদেশ।
কুন্দুজ প্রদেশ
কুন্দুজ (পশতু/পার্সি ভাষায়: كندز) আফগানিস্তানের প্রদেশসমূহের অন্যতম। এর কেন্দ্রস্থল কুন্দুজ শহর, যা উত্তর আফগানিস্তানে অবস্থিত, আয়তন ৮,০৪০ বর্গ কি.মি এবং জনসংখায়া প্রায় ৮,২০,০০০। প্রকৌশলী মোহাম্মদ ওমর বর্তমানে কুন্দজ প্রদেশের গভর্ণরের দায়িত্ব পালন করছেন।
লাঘমান প্রদেশ
লাগমন আফগানিস্তানের ৩৪টি প্রদেশের একটি। মেহতারলম এর রাজধানী শহর।
লগার প্রদেশ
লগার প্রদেশ (পশতু/) আফগানিস্তানের ৩৪ টি প্রদেশের মধ্যে একটি, যেটি দেশের পূর্ব অঞ্চলে অবস্থান করছে। বিভাগটি সাত জেলা নিয়ে গঠন করা হয়েছে এবং প্রায় একশোর উপরে গ্রাম রয়েছে। পোল-ই আলম হচ্ছে প্রদেশটির রাজধানী শহর।
২০১৩ সালের আদমশুমারীর হিসাব অনুযায়ী জেলাটির জনসংখ্যা ছিল প্রায় ৩৭৩,১০০ জন এর মত। এটি একটি বহুজাতিক উপজাতীয় সম্প্রদায় বসবাসকারি প্রদেশ হিসেবে বলা যায়, যেখানে প্রায় ৬০% পশতুন এবং বাকি তাজিক ও হাজারা সম্প্রদায়ের লোকজনের বসবাস।
নানগারহর প্রদেশ
নানগারহর (পশতু ভাষায়: ننګرهار) আফগানিস্তানের ৩৪টি প্রদেশের একটি। এটি আফগানিস্তানের পূর্ব অংশে অবস্থিত। জালালাবাদ শহর এর রাজধানী। এখানে ১০ লক্ষেরও বেশি লোক বাস করে। পশতুরা এখানকার সংখ্যাগরিষ্ঠ জাতি।
নিমরুজ প্রদেশ
নিমরুজ প্রদেশ (পশতু ভাষায়: نیمروز) আফগানিস্তানের ৩৪টি প্রদেশের একটি। এটি দেশের দক্ষিণ-পশ্চিমে ইরান ও পাকিস্তানের বেলুচিস্তান প্রদেশের সাথে সীমান্তে অবস্থিত। এটি আফগানিস্তানের সবচেয়ে জনবিরল প্রদেশ। এর ৪১ হাজার বর্গকিলোমিটার এলাকায় মাত্র দেড় লক্ষ লোক বাস করে। এখানে মূলত বেলুচি জাতির লোকের বাস। তবে পশতুনরাও এখানে বাস করে। প্রদেশের এক বিরাট জায়গা জুড়ে দাশতি মার্গো নামের মরুভূমিটি অবস্থিত।
নুরিস্তান প্রদেশ
নূরিস্তান আফগানিস্তানের ৩৪টি প্রদেশের মধ্যে একটি। এটি আফগানিস্তানের পূর্বাঞ্চলে অবস্থিত।
সূরা নাস
সূরা আন-নাস (; "মানবজাতি") মুসলমানদের ধর্মীয় গ্রন্থ কুরআনের ১১৪ তম এবং সর্বশেষ সূরা; এর আয়াত, অর্থাৎ বাক্য সংখ্যা ৬ এবং রূকু, তথা অনুচ্ছেদ সংখ্যা ১। সূরা আন-নাস মদীনায় অবতীর্ণ হয়েছে; যদিও কোন কোন বর্ণনায় একে মক্কায় অবতীর্ণ হিসাবে উল্লেখ করা হয়। এর ছয় আয়াতে শয়তানের অনিষ্ট থেকে সুরক্ষার জন্য সংক্ষেপে আল্লাহর নিকট প্রার্থণা করা হয়। এই সূরাটি এবং এর পূর্ববর্তী সূরা আল-ফালাককে একত্রে "মু'আওবিযাতাইন" (আল্লাহর কাছে আশ্রয় চাওয়ার দু'টি সূরা) নামে উল্লেখ করা হয়। অসুস্থ অবস্থায় বা ঘুমের আগে এই সূরাটি পড়া একটি ঐতিহ্যগত সুন্নত।
সূরা আল-ফালাক ও সূরা আন-নাস আলাদা আলাদা সূরা হলেও এদের পারস্পরিক সম্পর্ক এত গভীর ও উভয়ের বিষয়বস্তু পরস্পরের সাথে এত বেশি নিকট সম্পর্কিত যে এদেরকে একত্রে “মু’আওবিযাতাইন” (আল্লাহর কাছে আশ্রয় চাওয়ার দু’টি সূরা) নামে ডাকা হয়; আর এই সূরা দু’টি নাযিলও হয়েছে একই সাথে একই ঘটনার পরি-প্রেক্ষিতে।
সূরা ফালাক ও পরবর্তী সূরা আন নাস একই সাথে একই ঘটনায় অবতীর্ণ হয়েছে। মুসনাদে আহমদে বর্ণিত আছে, জনৈক ইহু্দী রসূলুল্লাহ্‌ (সাঃ)- এর উপর জাদু করেছিল। ফলে তিনি অসুস্থ হয়ে পড়েন। জিবরাঈল আগমন করে সংবাদ দিলেন যে, জনৈক ইহু্দী জাদু করেছে এবং যে জিনিসে জাদু করা হয়েছে, তা অমুক কুপের মধ্যে আছে। রসূলুল্লাহ্‌ (সাঃ) লোক পাঠিয়ে সেই জিনিস কূপ থেকে উদ্ধার করে আনলেন। তাতে কয়েকটি গিরু ছিল। তিনি এই সূরা দুটি পড়ে ফুক দেওয়ায় গিরুগুলো সাথে সাথে খুলে যায় এবং তিনি সম্পূর্ণ সুস্থ হয়ে শয্যা ত্যাগ করেন।
হযরত আয়েশা (রাঃ) থেকে বর্ণিত আছে, রসূলুল্লাহ্‌ (সাঃ)- এর উপর জাদু করলে তার প্রভাবে তিনি মাঝে মাঝে দিশেহারা হয়ে পড়তেন এবং 
যে কাজটি করেননি, তাও করেছেন বলে অনুভব করতেন। একদিন তিনি হযরত আয়েশা (রাঃ)-কে বললেনঃ আমার রোগটা কি, আল্লাহ্ তা'আলা তা আমাকে বলে দিয়েছেন। (স্বপ্নে) দুব্যক্তি আমার কাছে আসল এবং একজন শিয়রের কাছে ও অন্যজন পায়ের কাছে বসে গেল। শিয়রের কাছে উপবিষ্ট ব্যক্তি অন্য জনকে বলল, তাঁর অসুখটা কি? অন্যজন বললঃ ইনি জাদুগ্রস্ত। প্রথম ব্যক্তি জিজ্ঞেস করলঃ কে জাদু করেছে? উত্তর হল, ইহুদীদের মিত্র মুনাফিক লবীদ ইবনে আ'সাম জাদু করেছে। আবার প্রশ্ন হলঃ কি বস্তুতে জাদু করেছে? উত্তর হল, একটি চিরুনীতে। আবার প্রশ্ন হল, চিরুনীটি কোথায়? উত্তর হল, খেজুর ফলের আবরণীতে 'বির যরোয়ান' কূপে একটি পাথরের নিচে চাপা দিয়ে রাখা হয়েছে। অতঃপর রসূলুল্লাহ্‌ (সাঃ) তিনি কূপে গেলেন এবং বললেনঃ স্বপ্নে আমাকে এই কূপই দেখানো হয়েছে। অতঃপর চিরুনীটি সেখান থেকে বের করে আনলেন।